Stambeni fond u jako lošem stanju - Gradjevinarstvo.rs\n01.10.2013. | Ozon Press\nUčesnici kampanje "Otkriti energiju – energetska efikasnost" održali su u Čačku javnu debatu kao završnicu tog projekta, koji je započet još 2009. godine. Na tribini su građanikao i proizvođači opreme informisani sa pravilnicima o energetskoj efikasnosti u okviru Zakona o planiranju i izgradnji, kao i kak na najlakši i najjeftiniji način u nekoj faznoj izgradnji svoje objekte mogu da prilagode što više normama energetske efikasnosti.\nAnita Mraović, menadžer pojekta, kaže da je stanje u stambenom fondu u Srbiji jako loše kada je u pitanju energetska efikasnost. Prema dosadašnjim analizama najveći problem na zgradama je dotrajala stolarija, dok je na kućama glavni uzročnik gubitka toplote nedostatak izolacije.\n- U okviru projekta smo uradili termovizijske snimke objekata. Pred kraj ovog samog procesa fotografisanja i sertifikovanja objekata uvideli smo da je stanje u stambenom fondu u Srbiji jako loše i to možemo da vidimo na ovim fotografijama. Najveći problem su prozori odnosno spoljašnja stolarija gde su gubici i do 10 stepeni na fasadi, što znači da u toku zime gde vi grejete objekat na 22 stepena, morate da grejete na 32 stepena da bi ste postigli temperaturu od 22 stepena. To su uglavnom objekti sa lošom stolarijom, gde su jednostruka stakla, koja imaju određeni vek trajanja i vreme je da se ta stolarija zameni. Kod porodičnih objekata veliki su gubici kod kuća koje nemaju spoljnu izolaciju, a veliki gubici energije su i na nadprozornim gredama i međuspratnoj konstrukciji – kaže Anita Mraović.\nZoran Drinjaković, načelnik Odeljenja za komunalno stambene poslove i urbanizam u Gornjem Milanovcu, kaže da su efekti uvođenja energetske efikasnosti veoma brzo vidljivi i da se to ogleda pre svega u uštedi energije.\n- Opština Milanovac je započela sa primenom mera energetske efikasnosti. Uradili smo nekoliko elaborate i svi projekti koje u budućnosti planiramo da radimo, poput Doma kulture, zgrade opštine biće rekonstruisane u skladu sa merama energetske efikasnosti. Ove mere su već dale rezultate. Na primer, potrošnja gasa koji se koristi za grejanje zgrade smanjeno je za preko 25 procenata samo zamenom stolarije, i zato očekujemo da će se te investicije brzo otplatiti – kaže Drinjaković.\nDebatu u Čačku zajednički su organizovali Grad Čačak i opština Gornji Milanovac, a cilj je povezivanje fizičkih i pravnih lica kako bi iskoristili sve moguće benefite u ovoj oblasti.\n- Grad Čačak i opština Gornji Milanovac zajednički organizuju debatu Energetska efikasnost u zgradarstvu. Današnja debata je kruna našeg jednogodišnjeg rada koji je podrazumevao rad na terenu i izradu pet tipskih elaborata za pet objekata tipskog karaktera u Čačku i Gornjem Milanovcu. Ovom današnjom debatom zaokružujemo naš projekat i želimo da pozovemo fizička i pravna lica, da spojimo javni i privatni sektor, da zajedničkim snagama učestvuju i sarađuju kako bi iskoristili sve moguće benefite u ovoj oblasti. Stambena agencija grada svim građanima je na raspolaganju ukoliko imaju neke dileme ili pitanja u vezi ove oblasti – rekla je Brankica Jelić, koordinator tima za Čačak u okviru projekta "Otkriti energiju – energetska efikasnost".\nU realizaciju projekta energetske efikasnosti bila su uključena 33 grada u Srbiji, a podržao ga je Ministarstvo građevinarstva i urbanizma, kao i nemačka organizacija za međunarodnu saradnju – GIZ.


Svi pacijenti u registru – Melly.rs\nSrbija je treće zamlja u svetu koja uvodi bazu podataka o obolelima od bolesti srca i krvnih sudova. Pilot projekat je urađen po uzoru na Švedsku i Britaniju, na inicijativu Evropskog udruženja kardiologa i Udruženja kardiologa Srbije\nSVI kardiološki pacijenti u Srbiji biće upisani u jedan registar sa podacima o dijagnozi, toku bolesti i lečenju. Upisivanje u bazu podataka počelo je 22. januara, u okviru projekta EuroHeart. Pored Švedske i Velike Britanije, Srbija je treća zemlja koja uvodi ovakav registar.\nNova baza podataka o kardiovaskularnim pacijentima izrađena je na inicijativu Evropskog udruženja kardiologa i Udruženja kardiologa Srbije, rečeno je na predstavljanju projekta u prostorijama Srpske akademije nauka i umetnosti (SANU).\n– Registar je već u primeni. Biće potrebno nešto više od godinu dana kako bi se utvrdilo da li sve funkcioniše po planu, nakon čega očekujemo zvanično odobrenje Evropskog kardiološkog društva. Srbija je prva među manje razvijenim zemljama koja učestvuje u projektu, po uzoru na švedski model registara – kaže za „Novosti“ akademik profesor dr Vladimir Kanjuh, predsednik Odbora za kardiovaskularnu patologiju SANU i član savetodavnih odbora Evropskog i Internacionalnog društva za aterosklerozu.\nUz pomoć registra, pratiće se ishod bolesti i kontrolisati kvalitet zdravstvenih usluga u sekundarnim i tercijarnim zdravstvenim ustanovama. Pacijenti kojima su urađene intervencije na srcu, koji su imali infarkt ili imaju ugrađene stentove, pratiće se dugoročno.\n– Ukoliko je pacijent srčani bolesnik, pa se desi da doživi infarkt, podaci o njegovoj bolesti moći će da se registruju u zdravstvenim ustanovama u Subotici, Šapcu i svakom drugom gradu. Budući da tako nešto nije postojalo u Srbiji, ovo je ogromna stvar za podizanje nivoa usluga zdravstvene zaštite – kaže za „Novosti“ profesor dr Branko Beleslin, kardiolog Kliničkog centra Srbije, i član upravnog odbora Udruženja kardiologa Srbije.\nNa ovaj način, moći ćemo da uporedimo rad bolnica u Srbiji, ali i rad među evropskim ustanovama, s obzirom na to da ćemo deliti istu evropsku platformu, kaže prof. Beleslin:\n– To je kao da otvaramo nezvanično poglavlje o pridruživanju Evropskoj uniji iz oblasti zdravstvenih registara. Srbija ima vrhunske stručnjake, ali je potrebno poboljšati sistem u saradnji sa Ministarstvom zdravlja, kako bi bio komparabilan sa evropskim nivoom.\nVažnost boljeg praćenja kardioloških pacijenta je tim veća što je Srbija po obolevanju i umiranju od bolesti srca i krvnih sudova u samom svetskom vrhu. Broj pacijenata sa srčanim bolestima je u stalnom porastu, a kardiovaskularne bolesti su najčešći uzročnik smrti u Srbiji.\nKardiovaskularne bolesti predstavljaju veliki problem i ogroman pritisak na zdravstvo, zbog čega je značajno da se radi na kvalitetu lečenja i prevenciji – kaže državni sekretar Ministarstva zdravlja Ferenc Vicko:\n– Najvažnije je da pokušamo da smanjimo učestalost obolevanja prevencijom, kvalitom lečenja, ali i adekvatnim vodičima. Osim nacionalnih vodiča, morali bismo da imamo kliničke putokaze da bismo mogli da upoređujemo rezultate lečenja. Zbog toga je ovaj registar značajan.\nljudi umre godišnje od bolesti srca\nstanovnika dnevno doživi srčani udar\nodsto odraslog stanovništva ima hipertenziju


Još se radi na formuli za omjer trošenja sredstava – Info366.net\nPočetna | Dešavanja | Još se radi na formuli za omjer trošenja sredstava\nJoš se radi na formuli za omjer trošenja sredstava\nBANJALUKA – Ministar finansija i trezora BiH Nikola Špirić izjavio je da se još radi na formuli za omjer trošenja sredstava priupljenih za BiH na međunarodnoj donatorskoj konferenciji u Briselu, ali da za sada postoji omjer u okviru preporuka Svjetske banke, UNDP-a i Evropske komisije.\n“Ne znam da li će to biti formula za sredstva koja su obezbijeđena od Savjeta ministara i putem solidarne dnevnice, ali ona još nije gotova”, rekao je Špirić novinarima u Banjaluci.\nŠpirić kaže da ne postoji mogućnost netransparentnog trošenja kreditnih sredstava sa donatorske konferencije u Briselu, ali da se postavlja pitanje trošenja grant sredstava.\nOn je precizirao da će se kreditni aranžmani realizovati preko institucija na nivou BiH, dok će grant sredstva biti direktno na dispoziciji međunarodnim humanitarnim organizacijama i korisnicima.\nKomentarišući navode japanskog ambasadora u BiH Hidea Jamazakija, Špirić je rekao da ne prihvata unaprijed olako date optužbe na račun institucija BiH.\n“Da li tu ima korupcije ne znam i nije moje da istražujem, ali je nepošteno bjanko optuživati institucije. Koja to međunarodna finansijska institucija daje 1,5 milijardi kredita korumpiranoj zemlji?”, upitao je Špirić.\nKomentarišući izdvajanje sedam miliona KM budžetskih sredstava za poplavljena područja, Špirić je rekao da je Savjet ministara BiH uradio onoliko koliko je bilo moguće.\nOn je podsjetio da je Ministarstvo finansija i trezora prvi put predložilo mnogo veći iznos, ali da ga nije prihvatio Savjet ministara.\n“Parlament je juče mogao da kaže koliko hoće, da ugradi amandmane, tako da su oni koji su htjeli više bili na putu da ni tih 7,1 miliona ne bude doznačeno najugroženijim”, ocijenio je Špirić.\nOn je naveo da oni koji traže usmjeravanje sredstava za kapitalna ulaganja u poplavljena područja nisu u pravu.\n“Ne može se na jednoj strani tražiti da padaju zakupnine prostora, a na drugoj strani reći da nema kapitalnih ulaganja, jer je država bez kapitalnih ulaganja u odumiranju”, kaže Špirić.\nOn je podsjetio na teškoće u utvrđivanju budžetskog okvira za institucije BiH, tokom kojeg je bilo zahtjeva od 1,1 milijardu, da bi se utvrdio okvir od 750 miliona KM.\n“Od tih 750 miliona KM svi budžetski korisnici su se odrekli jednog procenta i mislim da je to najveći grant koji je jedna zemlja dala poplavljenim područjima”, naveo je Špirić.\nPrema njegovim riječima, pokazano je i razumijevanje prema određenom broju poplavljenih institucija, koje nisu morale da izdvoje iznos za koji su prijavili da su oštećeni.\nVelika nagrada Evrope u Bakuu 2016.\nZa zatvaranje kolektivnih centara u Zvorniku oko 1,1 milion evra\nU radu nove Vlade najbitnija pitanja ekonomija i zapošljavanje\nBANJALUKA – Koalicija DNS-NS-SRS smatra da u radu nove Vlade Republike Srpske najbitinija pitanja treba da budu ekonomija, zapošljavanje, borba protiv kriminala i korupcije i set socijalnih pitanja, izjavio je predsjednik DNS-a Marko Pavić. “Tražimo stabilan zakonski ambijent i takvu ekonomsku politiku koja će biti okrenuta čovjeku, radniku i poslodavcu, jer želimo da Srpska postane […]\nZa deset dana otkupili 200 tona povrća\nBIJELJINA – Poljoprivredna zadruga “Povrtarstvo” iz Crnjelova otkupila je do sada 200 tona povrća, a do kraja godine planira da otkupi čak 2.000 tona, rekao je Srni direktor ove zadruge Mićo Živić. “Već četiri godine bavimo se otkupom povrća. Prvo smo radili sa banjalučkom `Vitaminkom`. Sada je ta saradnja uspostavljena i sa ostalim prerađivačkim industrijama […]


Višković jasan: "Vladajućoj koaliciji u Srpskoj odgovara i da izbori budu sutra" | BL Portal\nPotpredsjednik SNSD Radovan Višković izjavio je da vladajućoj koaliciji u Republici Srpskoj odgovara da izbori budu sutra ili 1. septembra, ali da bi najviše voljeli da oni budu održani 4. oktobra kako je to zakonom predviđeno.\nKomentarišući žalbu na izbor kompanije koja će štampati glasačke listiće, Višković je istakao da se SNSD priprema za izbore, koje je “nelegalna Centralna izborna komisija (CIK) nelegalno i protivzakonito prolongirala za 15. novembar”.\n“Sad izmišljaju razloge da se ni tada ne održe”, rekao je Višković novinarima u Banjaluci. Prema Viškovićevima riječima, izbori nekima u BiH ne odgovaraju pa čine sve da to prolongiraju.\nTags: izbori, Višković, vladajuća koalicija\nNe liči na sebe! Procurila nikada viđena fotka Severine sa početka karijere\n27. Septembra 2020. 15:47\n27. Septembra 2020. 13:17\nJoš jedna žrtva iz Banjaluke: Za 24 časa korona potvrđena kod 61 osobe u Srpskoj\n27. Septembra 2020. 11:26


Svijet izlazi iz duboke recesije\nNJUJORK – Globalna privreda bi mogla da izađe iz najgore krize nakon Drugog svjetskog rata zahvaljujući povoljnom djelovanju velikih fiskalnih podsticaja i rekordno niskim kamatnim stopama, ocjenjuje američka agencija Bloomberg, pozivajući se na mišljenje vodećih ekonomskih funkcionera i finansijskih stručnjaka.\nNajnoviji znak optimizma, u pogledu oporavka svjetske privrede, došao je iz SAD, gdje je saopšteno da su prodaje kuća na sekundarnom tržištu uvećane u julu 7,2 odsto.\nU julu je prodaja kuća u SAD rasla četvrti uzastopni mjesec, a indikator koji ukazuje na poslovnu aktivnost tog sektora sada je najviši od avgusta 2007. godine, kada je izbila američka hipotekarna kriza.\nProfesor na američkom Harvard univerzitetu i nekadašnji šef ekonomista Međunarodnog monenatranog fonda (MMF) Kenet Rogof smatra da više “ne treba sumnjiti” u oporavak svjetske privrede.\nPredsjednik američke Uprave federalnih rezervi (Fed) Ben Bernanki je na skupu predstavnika centralnih banaka iz mnogih zemalja, koji se održava u gradu Džekson Houl u saveznoj državi Vajoming, takođe ocijenio da sada postoje “dobri izgledi za normalan rast globalne privrede.”\nBernanki, a i neke njegove kolege, uključujuhi i šefa Evropske centralne banke Žan Klod Trišea su, ipak, upozorili da će privredni oporavak biti usporen.\nRadio “Glas Amerike” istovremeno prenosi i stav zvaničnika administracije predsjednika SAD Baraka Obame koji su ocijenili da “najveća ekonomija na svijetu polako izlazi iz najteže krize u protreklih pola vijeka.”\nNa bolje dane po svjetsku privredu ukazuje i rast indeksa vodećih ekonomskih pokazatelja u SAD koji je u julu, prema podacima privatne istraživačke grupe Konferncijski bord, bio u porastu četvrti mjesec za redom.\nU Njemačkoj, čija je ekonomija bez premca u Evropi, poslovno raspoloženje u veoma bitnom uslužnom sektoru uvećano je tokom avgusta na najviši nivo od januara 2006., kada je njemačka privreda bila u snažnoj ekspanziji.\nInvesticiono raspoloženje u Njemačkoj je tokom avgusta takođe povećano, sudeći prema podacima ekonomskog Instituta iz Majnhajma, na najviši mjesečni nivo u minule više nego tri godine.\nNavedeni podaci, kao i činjenica da su Njemačka i Francuska tokom drugog kvartala faktički izašle iz recesije, ostvarivši blago pozitivan privredni rast, nagnala je šefa ekonomskog tima banke Societe Generale u Londonu Klausa Badera da proglasi kraj recesije.\n”Recesija je za nama”, kazao je Bader komenatarišući najnovije pozitivne pokazatelje u vodećim privredama 16 – člane zone evra.\nBloomberg podsjeća da je vlada njemačke kancelarke Angele Merkel potrošila 85 milijardi evra u stimulisanje rasta domaće privrede i odobrila veoma stimulativne podsticaje za sve građane koji se odluče da svoje stare automobile zamjene za nova, štedljivija i ekološki bezbjednija vozila.\nJapanska vlada je uložila još više novca u stimulisanje privredno rasta, ističe Blumberg, navodeći da je kabinet premijera Taro Asoa u za namjene izdvojio oko 265 milijardi dolara.\nKao rezultat primjene tog programa Japan je u drugom kvartalu ostvario rast bruto domaćeg proizvoda od 3,7 odsto, nakon “užasavajućeg” pada od 11,7 procenata u prva tri ovogodišnja mjeseca.\nAko se ima i vidu da je Kina u drugom tromjesečju zabilježila osmoprocentni privredni rast i da su i mnoge druge azijske zemlje, uključjući i Indiju, u tom periodu takođe imale solidan ekonomski uspon, neće biti iznenađenje ukoliko MMF uskoro uveća vlastitu projekciju globalnog rasta u idućoj godini.\nPrvi zamjenik izvršnog direktora MMF Džon Lipski je juče takvu mogućnost i najavio, govoreći na pomenutom skupu centralnih bankara u Džekson Houlu.\nLipski je, međitim, ukazao da će budući oporavak dosta zavisiti od sprovođenja odgovarajuće monetarne politike i primjene fiskalnih podsticaja da bi se rast stabilizovao i produžio.\nTriše je na istom skupu takođe optimistički govorio o mogućnostima za dalji uspon globalne privrede, ali je upozorio da bi svi sada trebalo da rade na oživljavanju poslovnog poverenja.\n”Mi znamo koliko velike (stimulativne) sume smo stavili u pogon i sada bi trebalo da budemo što više aktivni”, poručio je šef ECB -a koja je ove godne snizila vlastitu referentnu kamatu na rekordno niskih jedan odsto, u nastojanju da podstakne posustalu privredu zone evra.\nMMF, čije sjedište se nalazi u Vašington je, inače, prošlog mjeseca rast globalne ekonomije u 2010. procijenio na 2,5 odsto, dok je za ovu godinu predvideo negativnu ekspanziju u svjetskoj privredi od minus 1,4 procenta.


PANACOMP ZEMLJA ČUDA lider među turističkim agencijama\nBack TURIZAM TURISTIČKE ORGANIZACIJE PANACOMP ZEMLJA ČUDA lider među turističkim agencijama\nutorak, 12 maj 2015 12:37\nNije mala odgovornost u kratkom roku preneti istoriju, kulturu, arhitekturu, pokazati sve lepote jedne destinacije nekome ko će na osnovu toga sklopiti celovitu sliku o zemlji, regionu i ljudima koji tamo žive. Ulogu reprezenta najčešće preuzimaju turističke agencije, a to se neretko prenebregava.\nGodinama unazad, TA PanaComp „Zemlja čuda“ iz Novog Sada se trudi da afirmiše Srbiju i Balkan kao poželjnu destinaciju vrednu da se istraži, i to radi na najbolji način. Potvrda za to je permanentna komunikacija sa tržištima EU, SAD, sve više sa tržištem Australije, a u poslednje vreme i Indije. Pri tom se ne zapostavlja ni domaće tržište, mada srpski turisti češće obilaze neke strane zemlje, a i ekonomska nemogućnost da se priušti bilo kakvo putovanje, umanjuje njihov broj.\n- Osnova profesionalizma je blagovremenost planiranja doživljaja i dočeka gostiju, ulaganje velikog i iskrenog napora da se zadovolje potrebe, želje i očekivanja svakog gosta. Nije jednostavna stvar ugostiti grupu vrhunskih arheologa iz susedne Hrvatske koja želi da u toku 9 dana obiđe petnaest arheoloških nalazišta na tlu Srbije. Profesionalni odnos ogleda se u angažovanju vrhunskih stručnjaka, poput prof. Vujadina Ivaniševića, kada je u pitanju Caričin grad (Justinijana Prima) kod Lebana, ali i da se iskoristi prilika i u slobodno vreme gostima ponudi Leskovački ajvar i roštilj, i to od proverenih i pouzdanih domaćina. Izazov je i vođenje dve gospođice (78 i 86 godina) iz Francuske, koje su uoči Uskrsa prešle preko 2.000 km kroz Srbiju, obišle 25 manastira uz upoznavanje srpskih običaja. Svoje zadovoljstvo iskazale su u pismu i namerom da uskoro obiđu Kosovo, Pećku partijaršiju i Dečane - kaže Ivanka Tasić, direktor logistike ove agencije.\nPo njenim rečima za uspešnu realizaciju jednog turističkog aranžmana veliku ulogu imaju saradnici, a PanaComp ima 3.000 dobavljača na koje uvek može da se osloni.\nPanaComp „Zemlja čuda“ neguje i blisko partnerstvo sa kolegama iz regiona: BiH, Hrvatske, Slovenije, Crne Gore, Albanije, Makedionije, Bugarske i Rumunije, bez kojih takođe nema potpuno i uspešno sprovedenog putovanja. Profesionalno je da se grupi istoričara, koji dolaze u Srbiju, sugeriše obilazak i Stolca (mesta s najdužom i najraskošnijom istorijom gradskog života u BiH) i Radimlja (najpoznatijeg lokaliteta stećaka u BiH), nekropole u Zvorniku, a grupi irskih turista osim Novog Sada, Beograda, Fruške gore, priušti izlet „Vinskim cestama“ (Hrvatska), koji zadovoljni prethodnim, naredni dolazak planiraju da prošire na Bugarsku.\nNa dobru organizaciju i uspešnost vođenja grupe turista bitno je dobro poznavanje destinacije, gde je loš put, njegova dužinu, da se ničim ne naruši pozitivan doživljaj.\n- Primorani smo da ponekad skrivamo neke naše mane (đubre na koje nailazimo usput), sa kojima se infrastrukturno i turistički Srbija suočava. Problem je i što nismo dovoljno iskreni da pokažemo ko smo, šta smo, kako živimo, da pokažemo svoju dušu. PanaComp insistira na autentičnosti, saradnji sa jednostavnim i prirodnim ljudima, jer po tome se Srbija razlikuje od drugih. Bitno je da se ponosimo što naši domaćini proizvode divne sokove od maline, drenjine, koji ne mogu da se nađu nigde drugde na svetu.\nKod mnogih domaćina nedostaje osećaj da treba da se potrude oko gosta, da ustanu u 4 sata i umese pogaču, da je topla kada gosti dođu. Zašto da domaćini 16 puta nalivaju rakiju nekome kome to ne prija, jer dolazi iz druge kulture, drugog je vaspitanja i izdržljivosti? - objašnjava gospođa Tasić.\nOzbiljnost TA PanaComp se ogleda i u planiranju i osmišljavanju uvek novih aktivnosti: kulinarskih radionica, radionica kaligrafije, ikonopisanja, keramike, ili onih na kojima gosti uče da igraju kolo, jer im je bitno da uspostave kontakt sa domaćinima i upoznaju se sa načinom njihovog života.\nStranci Srbiju, suprotno još uvek vladajućem imidžu, vide kao slobodnu zemlju punu raznolikosti i to treba da je njen najveći brend, a PanaComp se trudi da to istakne. Međutim, ova agencija nije dobar domaćin kada se od nje očekuje ispunjenje zahteva, poput organizacije bekstva od lavova ispred otvorenog kaveza u zoo vrtu, ili ture putevima ratnih vođa iz rata 90-tih, jer “to nije način da se promoviše naša zemlja”.\nPrimarna aktivnost TA PanaComp “Zemlja čuda” je organizovanje kongresa, seminara, konferencija, korporativnih i stučno-specijalizovanih događaja. Svoj ugled stekla je kvalitetnim i profesionalnim odnosom i prema grupi od 10, kao i onoj od 1.000 učesnika.\n- Radost je kada dođete ispred gostiju npr. na Andrevlju, koji su se fantastično proveli u NP “Fruška gora”, pri tom razmenili neka nova znanja i iskustva sa našim stručnjacima. Naš zadatak je da služimo takvim događajima i da dobro procenimo koje su potrebe i zahtevi struke sa kojom sarađujemo - izjavila je gospođa Tasić.\nDobro usklađivanje potencijala i resursa iz jednog i drugog sektora postavilo je TA PanaComp “Zemlja čuda” na lidersku poziciju poslovanja turističkih agencija.


Sastanak u sjedištu Federalne vlade u povodu aktuelne situacije u FBiH\nPremijer Federacije BiH Nermin Nikšić večeras je u sjedištu Vlade u Sarajevu održao hitan sastanak s najodgovornijim ljudima Vlade Federacije BiH, tri kantona u Federaciji - Tuzlanskog, Sarajevskog i Zeničko-dobojskog, na kojem je temeljito razmatrana sigurnosna situacija u FBiH u kontekstu posljednjih događaja u Tuzli i drugim gradovima.\nNa sastanku, kojem su prisustvovali kantonalni premijeri, federalni i kantonalni ministri unutarnjih poslova, policijski komesari, direktor Federalne uprave policije (FUP) i tužitelji, definirani su daljnji koraci i mjere na uspostavljanju javnog reda i mira.\nFederalni premijer Nermin Nikšić je u obraćanju medijima nakon sastanka izrazio žaljenje zbog činjenice da je jedan policajac tokom nereda zadobio ozbiljne povrede, kao i zbog svih drugih povrijeđenih građana i službenih osoba, uz očekivanje da će se brzo oporaviti.\n- Želimo naglasiti da pravimo jasnu razliku između obespravljenih radnika, koji u svojim zahtjevima imaju zajednički imenitelj i ističu potrebu uvezivanja radnog staža, zdravstvenog osiguranja i odgovornost onih koji su njihove firme doveli na prosijački štap, i huligana koji ovakvu situaciju koriste za izazivanje anarhije, razbojništvo, pljačku, te stvaranje haotičnog stanja - kazao je Nikšić, sublimirajući zaključke sastanka.\n- Očekujemo da nadležne policijske i tužilačke strukture utvrde činjenično stanje u vezi s protestima, kao i policijskim odgovorom na te proteste i pokrenu odgovarajuće postupke utvrđivanja odgovornosti za nasilničko ponašanje, narušavanje javog reda i mira, napad na službena lica kao i za, eventualnu, primjenu prekomjerne sile i nezakonito ponašanje policije - upozorio je Nikšić.


Krivično delo pronevere i posluge kod neovašćenog korišćenja sindikalne članarine\n/član 364 i 365 Krivičnog zakonika Republike Srbije - Sl-gl.RS br. 85/05, 88/05, 107/05, 72/09 i 111/09/\nDa li predsednik sindikalne organizacije čini krivično dela kada neosnovano potroši novac ili se istim posluži, da plati neka svoja lična dugovanja, a koji potiče iz članarine uplaćene od članova sindikata?\nZakon o radu članom 238 .se utvrđuje da sindikat stiče svojstvo pravnog lica danom upisa u registar u kom se moraju priložiti odluke o organima sindikalne organizacije i licima ovlašćenim za njihovo predstavljanje kao i obaveznost imenovanja lica sa pravom materijalo finansijskog raspolaganja novčanom i drugom imovinom sindikata.\nČlanstvo u sindikatu stiče se potpisivanjem pristupnice a u skladu s odredbom člana 207 stav 2. Zakona o radu, poslodavac je dužan da pri isplati zarade obustavi deo na ime sindikalne članarine i isti uplati na račun sindikata čiji je zaposleni član, uz predhodno dostavljenu pismenu izjavu zaposlenog, da prihvata da mu se od zarade obustavlja sindikalna članarina uplatom na račun sindikalne organizacije. Imovina sindikata može poticati i iz drugih zakonski dozvoljenih izvora kao što su pokloni, donacije,legati i dr\nOrgani i lica ovlašćena za prava raspolaganja imenuju se odlukom sindikata odnosno nadležnog organa u skladu sa odlukama ili statutima svake organizacije odnosno sindikata.\nKrivičnim zakonikom RS / Sl.glasnik broj. 85/05, 88/05, 107/05, 72/09 i 111/09 / članom 364 propisano je krivično delo pronevere koje glasi: (1) „Svako ko u nameri da sebi ili drugom pribavi protivpravnu imovinsku korist prisvoji novac, hartije od vrednosti ili druge pokretne stvari koje su mu poverene u službi ili na radu u državnom organu, preduzeću,ustanovi ili drugom subjektuili radnji, kazniće se zatvorom od šest meseci do pet godina. (2) Ako je delom iz stava 1. ovog člana pribavljena imovinska korist u iznosu koji prelazi četristopedeset hiljada dinara,učinilac će se kazniti zatvorom od jedne do osam godina. (3) Ako je delom iz stava 1. ovog člana pribavljena imovinska korist u iznosu koji prelazi milion i petsto hiljada dinara, učinilac će se kazniti zatvorom od dve do dvanaest godina.“, dok je članom 365 propisano krivično delo posluge koje glasi. “Ko se neovlašćeno posluži novcem, hartijom od vrednosti ili drugim stvarima koje su mu poverene u službi ili na radu u državnom organu, preduzeću, ustanovi ili drugom subjektu ili radnji ili ove stvari drugom ne ovlašćeno da na poslugu, kazniće se zatvorom od šest meseci do pet godina.“\nSindikat ili sindikalna organizacija / zavisno od oblika statutarnog delovanja i unutrašnje organizacije / u smislu odredbi krivičnog zakonika, predstavlja pravno lice koje je subjekt isto kao svaki navedeni državni organ, preduzeće, ustanova, radnja, udruženje (lovačko društvo, humanitarno društvo ili organizacija, pčelarsko društvo, sportsko društvo, skupština stanara stambene zgrade ili bilo koja od NVO, humanitarnih udruženja ili organizacija i sl.) pa ako se od bilo kog lica protivpravno prisvoji njegov novac, hartije ili druge pokretne stvari ili ako se bilo ko navedenim novcem i stvarima sindikata neovlašćeno posluži, čini krivična dela pronevere odnosno posluge iz postojećeg Krivičnog zakonika Republike Srbije.\nPravni osnov leži u odredbi pojma „ili drugom subjektu“ navedenih u članovima 364 i 365 KZ, kojim se uspostavlja neposredno-pravna veza i stvljaju u isti položaj svi napred navedeni drugi subjekti pored izričito navedenih subjekata o (državnih organa, preduzeća,ustanova i radnji.)\nNa osnovu navedenog, pod pojmom “drugi subjekt“ ima se smatrati bili koji oblik organizovanja a ne tačno navedena organizacija koja je definisana nekim pojedinačnim zakonom.\nU konkretnom slučaju, svako lice kojem su u sindikatu odnosno sindikalnoj organizaciji poverene pokretne stvari, novac (bez obzira da li potiče od članarine ili iz drugog zakonski dozvoljenog pribavljenog načina) ili hartije od vrednosti da sa njima raspolaže pa ako ih protivpravno prisvoji ili se neovlašćeno sa njima posluži čini krivična dela pronevere i posluge iz Krivičnog zakonika Republike Srbije i može biti procesuiran.


SAD i Rusija obavili proterivanje diplomata - 2002-04-11\nJedan amerièki diplomata je napustio Moskvu pošto je Rusija saopštila da je pronašla neosporne dokaze o pokušaju amerièke Centralne obaveštajne agencije da dobavi tajne informacije o ruskoj vojnoj tehnologiji i sposobnostima. Sada je jedan amerièki funkcioner izjavio da je i jedan ruski diplomata, sa službom u ruskoj ambasadi u Vašingtonu, napustio Sjedinjene Države.\nNajnovije poglavlje u navodnoj špijunaži izmedju Moskve i Vašingtona poèelo je kad je ruska bezbednosna služba optužila funkcionere Centralne obaveštajne agencije da su drogirali jednog ruskog nauènika, identifikovanog samo kao ”Viktor“, kako bi od njega dobili tajne informacije.\nKad jedna zemlja domaæin protera diplomatu, uobièajena praksa je da zemlja iz koje je potekao uèini to isto za uzvrat. Amerièki funkcioner nije komentarisao ruske tvrdnje, rekavši samo da se ta epizoda sada smatra ”završenim sluèajem“. Pre godinu dana Rusija i Sjedinjene Države su proterale po oko 50 diplomata nakon hapšenja agenta Federalnog istražnog biroa, Roberta Hansena, koji je priznao optužbe da je špijunirao u korist Moskve.


TotalCar.rs » Nova generacija modela VW Touareg će biti predstavljena u aprilu 2018. godine\nTrenutna, druga generacija modela VW Touareg je predstavljena još 2010. godine, a od tada je prošla kroz nekoliko manjih modifikacija. Međutim, naredne godine nas očekuje premijera potpuno nove generacije.\nNaime, potpuno novi VW Touareg će biti predstavljen na sajmu automobila u Pekingu, u aprilu 2018. godine. Očekuje se da će on imati malo veće dimenzije od trenutne generacije, jer će se ispod njega pozicionirati najavljeni, manji krosover modeli. On će i dalje biti luksuzniji od modela Atlas. Što se njegovog spoljašnjeg dizajna tiče, on će umnogome podsećati na koncpet model T-Prime GTE, kojeg je VW predstavio prošle godine, takođe u Pekingu.\nNovi Touareg će biti najnoviji model koji je baziran na MLB Evo platformi, koja podupire još i modele kao što su Audi Q7, Porsche Cayenne, Bentley Bentayga i Lamborghini Urus. Ova platforma će se naći i u novom modelu Audi Q8.\nZahvaljujući novoj platformi i većim dimenzijama, očekuje se da će nova generacija ovog modela pružati i znatno više prostora u kabini. Ostaje da se vidi da li će i ovaj model posedovati dva ekrana na dodir kao njegovi skuplji rođaci po platformi.\nPostoji mogućnost da nova generacija Touarega dobije i R verziju, budući da Volkswagen planira da proširi gamu R modela u godinama pred nama.


Katić: Obrazovanje jedan od ključnih stubova razvoja opštine - FILTER\nKatić: Obrazovanje jedan od ključnih stubova razvoja opštine\nPovodom Međunarodnog dana darivanja knjiga, načelnik opštine Istočno Novo Sarajevo Jovan Katić, posjetio je danas JU Srednja škola „28. juni“ i sa predstavnicima Savjeta učenika i rukovodstvom ove škole razgovarao o radu i potrebama učenika, te poklonio set lektira za srednje škole čime je skromno obogaćen fond školske biblioteke.\n„Obrazovani i načitani mladi ljudi čine stub svakog uspješnog društva, zbog čega je naša dužnost ulagati u njihovo obrazovanje i stvarati mogućnosti da se razvijaju i napreduju“, rekao je Katić.\nOn je dodao da je Opština Istočno Novo Sarajevo prepoznala obrazovanje kao jedan od ključnih stubova razvoja opštine, te da će u Strategiji razvoja opštine za period 2021. – 2030. godina upravo obrazovanje biti primarni stub razvoja lokalne zajednice.\n„U narednom periodu trudićemo se, osluškujući želje i potrebe obrazovnog sistema i njegovih korisnika, da doprinesemo ideji Istočnog Novog Sarajeva kao centar mladosti, obrazovanja i najpoželjnijeg mjesta za život u zemlji“, poručio je Katić.\nTags: Jovan Katić Međunarodni dan darivanja knjiga SŠ "28.juni"\nPrethodna Potpisan ugovor o saradnji Kulturnog centra i “Putujućeg glumca”\nSledeća Ćosić: Zrela inicijativa za ukidanje odborničke naknade


Pravilnik o unutrašnjoj organizaciji i sistematizaciji radnih mjesta - BiH Pravo\nPravilnik o unutrašnjoj organizaciji i sistematizaciji radnih mjesta#4509\nBy LegaForum - Thu Jan 21, 2021 3:40 pm\n- Thu Jan 21, 2021 3:40 pm #4509\nPravilnik o unutrašnjoj organizaciji i sistematizaciji radnih mjesta, u skladu sa zakonom, treba da obrađuje pitanja koja se tiču unutrašnje organizacije i djelokruga organizacionih jedinica. Osim toga Pravilnikom se određuju struktura radnih mjesta sa brojem izvršilaca, naziv posla, opis poslova i radnih zadataka, uvjeti predviđeni za svako radno mjesto i broj izvršilaca, način rukovođenja, programiranje i planiranje poslova, kontrolu izvršenja poslova, osnovna službena zvanja. Pravilnik sadrži odredbe i o tome na koga se odnosi, te propisuje i druge relevantne aspekte organizacije u određenom organu.\nJedinice lokalne samouprave u BiH izložene su velikom pritisku kada je u pitanju pružanje boljih usluga građanima, što od njih iziskuje i što bolje upravljanje finansijskim sredstvima i ljudskim potencijalima.\nKako bi odgovorili na ovaj izazov, moraju pronaći nove, kreativne načine upravljanja vlastitim resursima. Poboljšanje upravljanja ljudskim resursima nalazi se u središtu poboljšanja učinka i pruženih usluga. Investiranje u ljudske resurse često je od ključnog značaja za pružanje kvalitetnih usluga nadjelotvoran način.\nPotrebno je usmjeravati jedinice lokalne samouprave kako da na najbolji mogući način iskoriste svoje najvrednije resurse – ljude koje zapošljavaju, ali i one koji odlučuju edukovati o organizacijskoj strukturi i sistematizaciji radnih mjesta, što predstavlja osnov na kojem se gradi uspješno upravljanje ljudskim resursima, zatim proces zapošljavanja i procesu ocjenjivanja rada i o profesionalnom usavršavanju, te o unutarnjoj i vanjskoj komunikaciji.\nUNUTARNJA ORGANIZACIJA I SISTEMATIZACIJA – FAKTORI KOJI ODREÐUJU UNUTARNJU ORGANIZACIJU I SISTEMATIZACIJU\nU BiH su se u postratnom periodu, desili značajni pomaci u nadležnostima jedinica lokalne samouprave, kao i u organizaciji administracije. Lokalna samouprava se sada pojavljuje kao partner privatnom sektoru, poduzetništvu i nevladinom sektoru, kao ključnim polugama razvoja lokalne zajednice. Njihove nadležnosti se dijele na izvorne i prenesene, i utvrđene su zakonom.\nPrema odredbama zakona, poslovi državne uprave mogu biti preneseni na jedinice lokalne samouprave, uz neophodno iznalaženje finansijskih sredstava i drugih potrebnih uvjeta za njihovo efikasno izvršavanje.\nPostoji nekoliko značajnih nadležnosti lokalne zajednice, koje su, sa viših nivoa vlasti, prenesene na općinu, a koje nisu dovoljno potpomognute finansijskim sredstvima. To se, prije svega, odnosi na primarne zdravstvene ustanove, centre za socijalni rad, dječije vrtiće, osnovne škole, biblioteke, pozorišta, i druge ustanove za kulturu. Izvorne i prenesene nadležnosti lokalne zajednice, za svaku općinu pojedinačno, predstavljaju jedan od kriterija za izradu odgovarajuće unutarnje organizacije i sistematizacije.\nStrategija razvoja predstavlja polazni osnov za prestrukturiranje jedne općine. Pri izradi same strategije razvoja, svakako treba imati u vidu i specifične karakteristike određene općine (geografski položaj, važne putne, željezničke ili plovne komunikacije, blizina drugih većih naselja i gradova, klimatske pogodnosti i vrste zemljišta). U obzir, također, treba uzeti demografske i ekonomske faktore, uključujući glavne izvore trgovine i prihoda, kao što su: industrija, poljoprivreda, rudarstvo, energija, turizam, ili malo i srednje poduzetništvo. Zbog toga, unutarnja organizacija i sistematizacija trebaju biti usklađene sa strategijom razvoja, što znači da kadrovski jačaju one općinske službe, koje su ključne za oblasti utvrđene strategijom.\nPrvi korak koji je neophodno poduzeti za provedbu analize poslova sje formiranje radne grupa za izradu nacrta unutarnje organizacije i sistematizacije radnih mjesta. Nakon toga, potrebno je izraditi upitnik za analizu poslova, odrediti rokove i odgovorne osobe za izvršavanje određenih zadataka, zaposlene upoznati sa svrhom i načinom provedbe analize, prikupiti informacije i obraditi ih, te izraditi izvještaj sa preporukama.\nNeke općine su izrađivale upitnike za analizu poslova, koje su popunjavali zaposleni, a sa ciljem dobijanja pregleda trenutnog stanja, njihovo viđenje radnog mjesta na kojem rade, procenti efektivnog rada na svakom od glavnih poslova, podaci o kvantitetu, naprimjer, koliko zahtjeva je obrađeno, opis trenutnih poslova i radnih zadataka, te prijedlozi za uključivanje novih zadataka u opis poslova za to radno mjesto.\nPROCJENA FINANSIJSKOG STANJA OPĆINE\nOpćinski budžet nije samo instrument za zadovoljavanje potreba općinske administracije i budžetskih korisnika, već također i sredstvo pomoću kojeg druge organizacije i građansko društvo traži kapitalne investicije za razvoj lokalnih zajednica. Procesom racionalizacije unutarnje organizacije i sistematizacije radnih mjesta treba biti omogućeno da dio budžeta, koji se izdvaja za administrativne troškove, bude što manji, tako da sredstva mogu biti preusmjerena u kapitalne i razvojne troškove.\nPravilnik o organizaciji i sistematizaciji radnih mjesta je akt kojim se utvrđuje unutarnja organizacija općinske uprave, a na osnovu odluke o osnivanju i organizaciji službi za upravu. On je rezultat više aktivnosti, uključujući analizu organizacije, strategiju razvoja, finansijske mogućnosti, kao i zakonski okvir, i treba odražavati stvarne potrebe jedne općine.\nDobro razrađen pravilnik o organizaciji i sistematizaciji radnih mjesta, s adekvatno utvrđenom strukturom radnih mjesta i kvalitetnim opisima poslova i radnih zadataka, polazni je osnov za ostale oblasti upravljanja ljudskim resursima, uključujući prijem novih zaposlenika, ocjenjivanje rada i sistem nagrađivanja.\nU narednom članku čitajte o tome šta treba da sadrži PRAVILNIK O UNUTARNJOJ ORGANIZACIJI I SISTEMATIZACIJI RADNIH MJESTA.\nPreuzeto sa pravniblog.com


Pripadnik sirijskih pobunjenika koje podržava Turska u selu Miznaz, pokrajina Alep\nSirijske vladine snage ostvarile su 16. februara značajan napredak u sjeverozapadnoj pokrajini Alep, zauzevši većinu regije koju drže pobunjenici, izvijestili su državni mediji dan prije nove runde razgovora Turske i Rusije o eskalaciji nasilja na tom području.\nNedavni napredak sirijske vlade na sjeverozapadu regije uznemirio je krhku saradnju Ankare i Moskve, koji podržavaju suprotstavljene frakcije u sukobu, ali sarađuju na političkom rješenju ovog gotovo devetogodišnjeg rata.\nTurska, koja podržava pobunjenike koji žele svrgnuti sirijskog predsjednika Bashara al-Assada (Bašar el Asad), bila je ogorčena otkako je u sirijskim napadima u regiji Idlib u dvije sedmice ubijeno 13 turskih trupa. Vlada je pozvala Rusiju da zaustavi napade, upozoravajući da će upotrijebiti vojnu snagu da uzvrati sirijskim snagama, ukoliko se ne povuku do kraja mjeseca.\nRuski ratni avioni su 16. februara izvršili teške zračne napade u pokrajini Alep, bombardujući gradove uključujući i Anadan, koji su kasnije zauzele sirijske snage uz pomoć iranske milicije, naveli su aktivisti.\nVojni izvori pobunjenika rekli su da su se opozicioni borci povukli iz tog područja, uključujući Anadan i grad Haritan.\n"U prvom danu, zauzeli su područje na kojem osam godina nisu mogli zauzeti niti jedno selo", rekao je Rami Abdulrahman, direktor sirijske Opservatorije za ljudska prava sa sjedištem u Velikoj Britaniji.\n"Napredak (sirijskog) režima na ovom području je snažan", rekao je Abdulrahman. "Frakcije su se povukle iz većine područja", dodao je. Opservatorija je navela da su sirijske snage zauzele 13 gradova i sela na tom području.\nNapredak je uslijedio nakon što su Assadove snage sklonile pobunjenike s autoputa M5 koji je povezivao Alep sa Damaskom te potom ponovo otvorile najbržu rutu između dva najveća sirijska grada, prvi put u godinama, u velikom strateškom ostvarenju za Assad.\nPobunjenici koje podržava Turska pokrenuli su operaciju u Idlibu za vraćanje područja izgubljenih od snaga sirijske vlade. Turska državna novinska agencija Anadolija prenijela je 16. februara da je u Idlibu raspoređen konvoj od 100 vozila, uključujući trupe, tenkove, vojna vozila, kao i opremu.


SVAKI ČETVRTI TURISTA BARA JE IZ SRBIJE - Putovanja i Turizam\nSVAKI ČETVRTI TURISTA BARA JE IZ SRBIJE\nPrema zvaničnim podacima, u Baru tokom prošle turističke sezone svaki četvrti turista bio iz Srbije, a ukupno ga je posetilo 50.000 građana naše zemlje. U Turističkoj organizaciji Bar očekuju da će ta cifra ovog leta biti premašena, pa su poslali poruku turistima iz Srbije da će ih u Baru dočekati tradicionalno gostoprimstvo, uređene plaže, modernizovani smeštajni kapaciteti kako u privatnom tako i u hotelskom smeštaju, dobar odnos cene i kvaliteta, brojne kulturne i zabavne manifestacije. U međuvremenu, njihove nadležne službe brinu se da saniraju sve probleme na terenu i čistoću i uslovnost barskih plaža održavaju na najvišem mogućem nivou.\n-Opština Bar u saradnji sa nadležnim organima posebnu pažnju poklanja čistoći Barske rivijere, tj. gradske i svih drugih pripadajućih plaža. Službe su na terenu u kontinuitetu. Što se tiče kvaliteta morske vode, prema poslednjim rezultatima Instituta za biologiju mora, svih 13 kupališta barske rivijere bilo K1 klase kvaliteta. Ovi rezultati potvrđuju da je morska voda odličnog kvaliteta, tj. da je sanitarno ispravna i bezbedna za kupanje i rekreaciju, istakao je Emil Kukalj, direktor Turističke organizacije Bar.\nU susret ovogodišnjoj sezoni pokrenuto je niz akcija i kampanja „Naš Bar – čist grad“ koja ima za cilj upoznavanje javnosti sa potrebom očuvanja životne sredine, a poseban naglasak je stavljen na unapređenje svesti o propisnom odlaganju otpada. Uz ovo, u Baru se intenzivno bave pitanjem bezbednosti. Iz Turističke poručuju da su turisti u Baru sasvim bezbedni. Da situacija na terenu bude još sigurnija, i ove godine u skladu sa Protokolom o sigurnoj turističkoj sezoni pripadnici policije Srbije od 1. jula do 1. septembra radiće na crnogorskom primorju, pa i u Baru, sa kolegama iz Crne Gore na prevenciji i suzbijanju krivičnih dela tokom sezone.\nStarije objave MIRA BOBIĆ MOJSILOVIĆ: INDIJA KOJOJ SE VRAĆAM\nNovije objave DRUGAČIJA PRIČA O ZLATIBORU


Nova knjiga Vojislava Šešelja: Vuk Jeremić američki i NATO čovek u Srbiji! – Balkanekspresrb.rs\nNova knjiga Vojislava Šešelja: Vuk Jeremić američki i NATO čovek u Srbiji!\nVJERICA RADETA istakla je na današnjoj konferenciji za novinare da je iz štampe upravo izašla najnovija knjiga Vojislava Šešelja„Vikiliks mi javlja – drugi deo“.\nSRPSKA radikalna stranka smatra da javnost Srbije mora da bude detaljno obaveštena o toku razgovora na kojima su predsednik države i predsednik Vlade Republike Srbije učestvovali u Briselu.\nVjerica Radeta izjavila je da je sve što je potpisano u Briselskom sporazumu, potpisano na štetu države Srbije i građana Srbije, i da je jasno da albanska strana ne želi da ispuni čak ni ono što je očigledno u njihovom interesu, bar u odnosu na Srbe na Kosovu i Metohiji.\nSrpska radikalna stranka zahteva da se hitno organizuje sastanak skupštinskog Odbora za Kosovo i Metohiju. Predsednik odbora, Milovan Drecun, danima unazad gostuje u medijima kao predsednik odbora i iznosi stavove u ime Odbora, što je apsolutno nedopustivo zato što on nije sazvao nijedan sastanak Odbora za Kosovo i Metohiju. Srpski radikali insistiraju da predsednik Narodne skupštine, Maja Gojković, iskoristi svoju nadležnost koju joj Poslovnik Narodne skupštine dozvoljava i da sazove sednicu Odbora, kad već predsednik odbora ne želi to sam da učini.\nRadeta je istakla da očekuje da se na sastanku članovima odbora predoče svi detalji poslednjih razgovora i da Odbor proceni da li je neophodno zakazati plenarnu sednicu Narodne skupštine. Stav Srpske radikalne stranke je da treba zakazati vanredno zasedanje na kojem bi se raspravljalo o toku pregovora u Briselu.\nRadeta je rekla da su u ovoj knjizi objavljene sve depeše američke ambasade u Beogradu upućivane Stejt departmentu, u periodu od februara 2003. godine do februara 2010. godine. Kada se pročita ova knjiga, vidi se koliko se američka ambasada uplitala u zvaničnu politiku Republike Srbije, od toga da su imali i javne i tajne razgovore sa državnim funkcionerima, do toga da su, pogotovo u izbornim kampanjama, organizovali ručkove sa analitičarima i takozvanim ispitivačima javnog mnjenja i da su oni, zapravo, kreirali rejtinge političkih stranaka u skladu sa onim što je bio njihov interes.\nRadeta je istakla da se u knjizi Vojislava Šešelja nalazi veliki broj depeša iz kojih se jasno vidi da se Vuk Jeremić izvinjavao predstavniku američke ambasade zbog toga što je, na predavanju održanom na Fakultetu političkih nauka, morao javno da govori ono što ,zapravo, ne misli i za šta se ne zalaže. Jeremić je otvoreno tvrdio više puta ( sve to stoji u depešama) da se on i Boris Tadić zalažu za ulazak Srbije u NATO i da je spreman da tu politiku proširi po Srbiji. Radeta smatra da Jeremić i dalje zastupa politiku evroatlantskih integracija.\nPotpredsedsednica Izvršnog odbora Srpske radikalne stranke je istakla da je Vuk Jeremić sa američkim ambasadorom organizovao postavljanje Zdravka Ponoša na mesto prvog čoveka Generalštaba, a potom iscenirao sukob između Ponoša i Šutanovca. Ona je istakla da se na osnovu depeša, koje su nastale u američkoj ambasadi, jasno vidi da su svi predstavnici režima, od 2000. godine do dana današnjeg, pod direktnom kontrolom američkog ambasadora i da se svi oni koji se zalažu za ulazak Srbije u Evropsku uniju, zapravo, zalažu za ulazak Srbije u NATO pakt.♦\nTagsSRS Vjerica Radeta Vojislav Šešelj Vuk Jeremić\nAmerički Blumberg upozorava: Rusija i Srbija pokrenule novu paklenu igru na Balkanu


Zmajevi /Petev i Džeko: Svim snagama idemo na pobjedu / Radio Sarajevo\nFoto: AA/Ivaylo Petev i Edin Džeko\nFoto: AA/Ivaylo Petev\nZmajevi / Petev i Džeko: Svim snagama idemo na pobjedu\n23. 03. 2021. u 19:12:00 AA\nSelektor fudbalske reprezentacije Bosne i Hercegovine Ivaylo Petev rekao je danas, uoči utakmice sa Finskom, da što se sastava tiče 90 posto zna ko će nastupiti, ali kad završi trening bit će sto posto sigurni.\nSlužbena press konferencija "A" reprezentacije Bosne i Hercegovine uoči utakmice sa Finskom održana je večeras na stadionu "Olympic" u Helsinkiju.\n"Zadovoljan sam jer nemamo problema sa povredama. Nadam se da će sve biti u redu i nakon večerašnjeg treninga. Što se sastava tiče 90 posto znam ko će nastupiti, ali kad završi trening bit ćemo sto posto sigurni", kazao je selektor.\n"Veoma je bitno kako ćemo se ponašati na terenu, kakav ćemo imati pristup, koliko ćemo šansi stvoriti. Naravno da idemo na pobjedu svim snagama, ali rezultat ne mogu da predvidim. Naš glavni cilj je pobjeda i sve smo podredili tome", poručio je Petev.\n"Znamo da neće biti lako sutra, ali vjerujem u svoje igrače i učinit ćemo sve da pobijedimo. Imamo poštovanje za sve naše protivnike. Informisali smo se o Finskoj. Ono što bi moglo da donese prevagu na našu stranu je jedinstvo. To bi moglo biti naše najjače oružje", istakao je Petev.\n"To je lako pitanje, naravno da su svjetski prvaci Francuzi favoriti. S tim u vezi bit će veoma važno kako će ostali timovi igrati protiv njih, te ko će eventualno osvojiti neki bod protiv Francuske. Ukrajina i Finska su takođe dobri timovi, dok ekipu Kazahstana iskreno ne poznajem najbolje. Uglavnom, očekujem do samog kraja kvalifikacija trku za drugo mjesto", rekao je Džeko.\n"Međutim, sam selektor ne može sam donijeti rezultat. Mi igrači moramo biti na nivou, što u prošlim kvalifikacijama nije bio slučaj. Sigurno je da možemo bolje. Od nas samih igrača očekujemo mnogo više u odnosu na ono što smo pokazali u prošlim kvalifikacijama", kazao je Džeko.\n"Moramo biti pravi kao ekipa i samo tako možemo doći do željenog rezultata", poručio je Džeko.\nZmajevi sutra u Helsinkiju u 20 i 45 igraju protiv reprezentacije Finske, nakon ove utakmice, 31. marta na Grbavici naša reprezentacija će dočekati Francusku, a između ova dva meča odigrat će i prijateljski susret sa Kostarikom 27. marta u Zenici.\nKladionica MOZZART daje blagu prednost reprezentaciji BiH, kvotom 2.75, dok je kvota na Fince 2.90.\nTagovi: BiH fudbalska reprezentacija BiH Zmajevi Finska Ivaylo Petev Edin Džeko MOZZART Mozzart\n! / Zmajevi večeras održavaju prvi trening u Helsinkiju


razmena informacija - Sputnjik Srbija\n13:20 24 Jun 2021\nRusija i SAD stvorile mehanizam zaštite bezbednosti tokom Mundijala 2018.\nPredstavnici SAD i Rusije razgovarali su o zaštiti bezbednosti na prestojećem Svetskom prvenstvu u fudbalu koji će biti održan u Ruskoj Federaciji i dogovorili su se da razmenjuju obaveštajne podatke u toj oblasti, saopštio je direktor Antiterorističkog centra SAD Nikolas Rasmusen.\nZbog pogoršavanja odnosa u život se vratio „zakulisni kanal“ saradnje Moskve i Vašingtona, piše list „Politiko“.\nRusija oštro kritikuje SAD zbog odugovlačenja u razmeni podataka\nMinistarstvo odbrane Rusije razočarano je sporim odgovorom Vašingtona na zahteve za deljenjem podataka o oblastima koje drže teroristi u Siriji i napredak u povlačenju pobunjenika iz ključnog puta ka Alepu, izjavio je visoki ruski vojni zvaničnik.\nKako ekonomski oslabiti Islamsku državu\n„ID holding“ se pokazao i kao ozbiljna „multinacionalna korporacija“ koja ostvaruje visoke prihode na globalnom nivou.\nAmerika poziva EU da efikasnije razmenjuje obaveštajne podatke\nBela kuća je pozvala Evropsku uniju da omogući efikasniju razmenu obaveštajnih podataka o terorizmu povodom pretnji od terorističkih napada.\nRusija čeka odgovor o razmeni podataka o položajima ID\nRusija od međunarodne koalicije koju predvodi SAD i dalje čeka odgovor o razmeni podataka o položajima objekata terorističke organizacije Islamska država na teritoriji Sirije, izjavio je ruski izaslanik u NATO-u Aleksandar Gruško.


Decenija rada Hemofarma u okviru „STADA grupe“ › Made-in-Germany.rs\nNemački ambasador u Srbiji Aksel Ditman obišao je juče fabriku „Hemofarma“ u Šapcu i tom prilikom istakao odličnu saradnju nemačke kompanije sa gradskom upravom. Ova poseta simboličan je početak obeležavanja decenije poslovanja Hemofarma u okviru „STADA“ grupacije.\n– Hemofarm je jedna od najvećih nemačkih investicija u Srbiji. Od kada je nemačka STADA preuzela Hemofarm 2006. godine, do danas je u modernizaciju opreme i proizvodnje, ali i u obuku radnika, uloženo više od 200 miliona eura. Hemofarm zapošljava u Srbiji 2.600 radnika i doprinosi ekonomskom rastu u Vršcu i Šapcu. U Šapcu zapošljava 357 ljudi koji rade u pogonima čvrstih, polučvrstih i tečnih formi, kao i u najsavremenijem pogonu dezinfekcionih sredstava i medicinskih rastvora. Bliska i partnerska saradnja Hemofarma i Šapca ključna je u nastojanju da grad postane još privlačnije mesto za investicije – izjavio je tom prilikom Ditman.\nU pratnji gradonačelnika Šapca Nebojše Zelenovića i menadžmenta Hemofarma, nemački ambasador je obišao pogon koji godišnje proizvede preko 55 miliona pakovanja lekova za tržišta 38 zemalja sveta. Zahvaljujući visokoobrazovanim i edukovanim stučnjacima, kao i najsavremenijoj tehnološkoj opremi, šabačka fabrika proizvodi veoma kompleksne forme lekova, a specijalizovana je za nesterilne farmaceutske proizvode, sirupe, kapsule i tablete, prenosi agencija „Tanjug“.\nDirektor fabrike u Šapcu Dragan Tošić je objasnio da obim proizvodnje raste poslednjih godina i da fabrika proširuje svoj portfolio novim proizvodima.\n– Do kraja godine zaokružujemo godišnji plan investicija vredan 4,5 miliona eura. Ne zaboravljamo ni segment održivog razvoja. Prošle godine pustili smo u rad postrojenje za prečišćavanje otpadnih voda, vredno 1,2 miliona eura. Prema oceni relevantne ustanove u okviru Svetske banke, Hemofarm je po energetskoj efikasnosti u 20 posto najboljih fabrika u svetu. Koraci koji su nas doveli na tu listu napravljeni su upravo ovde, na lokalu – rekao je Tošić.\nPo rečima gradonačelnika Zelenovića, Grad je veoma ponosan na činjenicu da na njegovoj teritoriji posluju uspešne firme iz Nemačke, i naglasio da su takva iskustva dragocena. On je najavio da će Šabac učiniti sve da omogući dolazak novih investitora iz Nemačke i uspostavljanje partnerstva između nemačkih i šabačkih firmi sposobnih da posluju po strogim kriterijumima nemačkih partnera. Ovom prilikom Zelenović je nemačkom ambasadoru prestavio plan izgradnje „Savaparka“ i toplane na biomasu.\nOd MiG na 05/08/2016 / BLOG, Ekologija, Hemijska industrija, Investicije, Komunikacije, Proizvodnja, Tehnologija, Tržište rada, Zdravstvo / Ostavite komentar\nBošov novi sistem za sigurno parkiranje vozila\nNiske kamate i nepogode oborile profit Alijanca


Pred Summit NATO veliki se susreću u Irskoj - 2004-06-25\n25 juni, 2004\nGodišnji samit Amerike i EU, koji se održava danas i sutra u Irskoj, za glavne teme ima borbu protiv globalnog terorizma i širenja oružja za masovno uništavanje, analizu situacije u Iraku, Afganistanu i Sudanu, mirovne procese na Bliskom Istoku, te odnose sa susjedima. Krupna tema susreta, kojem će prisusvovati predsjednik Bush, državni sekretar Colin Powell te najviši europski zvaničnici, biće i ekonomski odnosi dva transatlantska partnera.\nNije neobično da su godišnjem saitu amerike i Europe pretohili brojni susreti, različitih nivoa ekonomskih eksperata sa dvije strane Atlantika-računice pokazuju da transatlantska ekonomija, koja zapošljava oko 12 miliona radnika, donese godišnje 2,5 triliona američkih dolara. EU i Amerika su, po obrtu kapitala, dva najveća svjetska tržišta, maksimalno medjuzavisna.\nKada su u pitanju političke i sigurnosen teme, najavljuje se da će najviše riječi biti o Iraku - manje od sedmice do predaje vlasti lokanoj prelaznoj vladi, i Brisel i Washington iračku situaciju ocjejuju kao izuzetno složenu i tešku, dodatno opterećenu posljednjim talasom nasilja.\nVeć se najavljuje da bi Europljani mogli pomoći u organiziranju i monitoringu iačkih izbora, planiranih za početak naredne godine, te u ekonomskoj rekonstrukciji, što podrazumjeva reprogramiranje i otpis nekih od iračkih dugova. Sve se glasnije pominje i mogućnost da EU vrati Iraku krupne trgovinske povlastice, ukinute Sadamovom režimu još u vrijeme Zaljevskog rata.\n"Ookretanje nove stranice" odnosa na pitanju Iraka, najavljuju i visokipredstavnik EU, Javier Solana i američki državni sekretar, Colin Powell, u zajedničkoj izjavi pred samit, u kojoj ističu da "bogat dnevni red samita odražava dinamizam partnerstva, baziranog ne samo na ekonomskoj snazi, već i na zajedničkom uvažavanju demokratskih vrijednosti".\nPosebnost ovog samita, koji se održava u zamku Dromoland na zapadu Irske, je da je to prvi sastanak kojem sa europske strane prisustvuju i novoprimljene članice.\nSkup prate izuzetne mjere sigurnosti- uz nekoliko hiljada policajaca i pripadnika vojnih snaga, za sigurnost predsjednika Busha brine se i oko 700 američkih specijalnih agenata, a "za svaki slučaj" u pripravnosti su i četiri broda ratne mornarice.\nOko 9 sati uvečer po srednje-evropskom vremenu u Irsku je stigao američki predsjendik Bush, u pratnji državnog sekretara Colina Powella, da bi sutra, nešto prije podneva, i zvanično započeo američko-europski samit.


Izvor: Mondo, 24.Maj.2019, 19:53\nFrancuski strateg Rudi Garsija (55) obavestio je pre dva dana čelnike Olimpika da će napustiti klub na kraju sezone, a tim sa juga Francuske već je pronašao njegovog zamenika.\nKako prenosi britanski "Telegraf", novi trener će biti Andre Viljaš-Boaš (41) koji je jedno vreme "nestao" iz fudbala pošto se posvetio automobilizmu, ali je očigledno procenio da je uspešniji u sportu sa fudbalskom "bubamarom".\nTalentovani trener je još u tridesetim godinama napravio značajne rezultate sa Portom i sebi "kupio" ugovor u Čelsiju i Totenhemu, ali njegova karijera nije išla uzlaznom putanjom.\nPosle dve godine rada sa Zenitom, s kojim je osvojio tri trofeja, odnosno prosečne sezone u Šangaju, odlučio je da potraži novu strast u životu, ali se povukao sa Dakar relija nakon nezgodne nesreće kada je povredio leđa.\nViljaš-Boaš će u Marseju imati težak zadatak da probudi uspavanog giganta, šampiona kontinenta iz 1993. godine, nakon što su ostali bez šansi da učestvuje u Ligi Evrope.\nVidećemo da li će računati na Nemanju Radonjića koji se nije naigrao ove sezone...


Libijska obalska straža presrela čamce sa 906 migranata\nLibijska straža presrela je u Sredozemnom moru pet gumenih čamaca i jednu drvenu barku koji su prevozili 906 migranata iz Azije i Afrike, saopštila je danas libijska mornarica, prenosi Beta.\nČamci sa migrantima, koji su bili na putu za Evropu, primećeni su oko sedam nautičkih milja od libijske obale.\nMeđu migrantima je bilo 98 žena, od kojih sedam u drugom stanju, i 25 dece.\nPortparol libijske obalske straže je rekao da je jedan od gumenih čamaca počeo da tone, a da drveni čamac nije imao motor.\nMigranti kojima je ukazana pomoć poreklom su iz Pakistana, Bangladeša, Egipta, Libije, Maroka i drugih afričkih zemalja.\nSvi su smešteni u prihvatne centre, odakle će biti vraćeni u zemlje iz kojih dolaze.


Jens Stoltenberg: Bezbednosne snage na Kosovu moraju da poštuju međunarodne obaveze, uključujući i Briselski sporazum | Hronika\nPočetna strana > Hronika > Jens Stoltenberg: Bezbednosne snage na Kosovu moraju da poštuju međunarodne obaveze, uključujući i Briselski sporazum\nJens Stoltenberg: Bezbednosne snage na Kosovu moraju da poštuju međunarodne obaveze, uključujući i Briselski sporazum\nGeneralni sekretar NATO Jens Stoltenberg kaže da su neke NATO članice razočarane zbog uvođenja prišinskih taksi na robu iz Srbije.\nOni su jasno dali do znaja da bezbednosne snage na Kosovu moraju da poštuju međunarodne obaveze, uključujući i Briselski sporazum, što podrzumeva da se neće kretati na Severu Kosova bez saglasnosti NATO i KFOR”, poručio je Stoltenberg na konferenciji ya novinare u Briselu pred dvodnevni sastanak ministara odbrane.\n”Nismo još doneli odluke, ali smo rekli da ćemo proceniti nivo NATO angažmana jer nekoliko saveznika smatra da je odluka o transformaciji KBS u vojsku došla u pogrešno vreme, a njih nekoliko je razočarano zbog taksi”, kaže Stoltenberg.\nGeneralni sekretar NATO kaže da se bez obzira razgovore o ”nivou angažmana sa KBS”, osnovni mandat KFOR na Kosovu neće menjati.\n:\tVučić za RTS iz Njujorka: Moguće je da u decembru budu ukinute prištinske takse; Ne prodajem maglu, niti ću da dajem lažna obećanja građanima i da govorim da će Amerika odustati od nezavisnosti Kosova


Luis Enrike do 2017. godine u Barseloni\nBeta\t 14. juna 2015. 09:00\nTrener Barselone Luis Enrike produžio je ugovor s tim fudbalskim klubom do 2017. godine, saopštio je predsednik evropskog prvaka Đozep Marija Bartomeu.\nEnrike je prošlog leta preuzeo Barselonu i u prvoj sezoni osvojio tri trofeja, prvenstvo Španije, Kup kralja i Ligu šampiona.\n“Postigli smo dogovor s Luisom Enrikeom i ostaće trener Barselone do 2017. godine”, rekao je Bartomeu, preneli su britanski mediji.\nBarselona je postala prvi klub u istoriji koji je dva puta u istoj sezoni osvojio domaće prvenstvo, Kup i Ligu šampiona. Katalonski klub to je prethodno učinio 2009. godine, kada je trener bio Pep Gvardiola.\nTeroristi hteli da sruše pola Barselone! Otkriveno više od 120…\n“Tripla kruna više od svega pokazuje jedinstvo Barselonine porodice”, rekao je Bartomeu.\nBarselona je prošle subote u Berlinu osvojila petu titulu evropskog prvaka, pošto je u finalu Lige šampiona pobedila Juventus sa 3:1.\n“Ekipa je zatvorila jednu eru uspeha i započela drugu s istim pobedničkim mentalitetom, koji će dugo trajati. Nastavićemo prema istom modelu uspeha, a to je rad (omladniske škole) Masije, koja uči mlade da budu ljudi i sportisti. Navijači Barselone imaju pravo da budu ponosni i da se osećaju privilegovanima što su članovi kluba”, dodao je Bartomeu.


Novi roman Dejzi Gudgvin o mladoj kraljici Viktoriji\nTanjug 16. avgusta 2018. 15:33\nBEOGRAD – U Velikoj Britaniji najpopularnije su serije čija se radnja događaj u 19 veku, zlatnom veku njihove imperije, a pogotovo ako se priča odnosi na krunisane glave kao što je slučaj sa knjigom „Viktorija – roman o mladoj kraljici“ Dejzi Gudvin, koju je izdala „Laguna“.\nGudvin je stekla popularnost kao autorka scenarija za TV serije, ali su i dva njena romana „Poslednja vojvotkinja“ i „Lovac na bogatstvo“ bili veoma dobro prihvaćeni.\nOna je do sada napisala 22 naslova, a od toga dva „prate“ TV seriju o kraljici Viktoriji koju je, takođe, ona napisala.\nPrva knjiga obuhvata kraljičinu prepisku i zanimljive odlomke iz njenih dnevnika, a u ovom romanu autorka se bavi samo dvema godinama u Viktorijinom životu, od njenog dolaska na presto do udaje za princa Alberta.\nSerija PBS-a u kojoj je opisana cela životna priča britanske kraljice koja je obeležila celu jednu epohu, u svetu poznatu kao „viktorijanska“, bila je izuzetno popularna u Engleskoj i imala je 16 miliona gledalaca.\nOd ove serije, više publike je do sada imala samo serija „Dauntonska opatija“, koja se u više navrata prikazivala i na našim TV kanalima.\nNećaka kralja Vilijema IV, Viktorija je stupila na presto sa 18 godina i vladala je 63 godine. Sitna, neupadljiva Viktorija je odmah nakon krunisanja pokazala „zube“ i otarasila se stalnog nadzora svoje majke i njenog prijatelja Džona Konroja, koji je imao veoma negativan uticaj na njenu majku. Čak se i odselila iz dvorca u kome je odrasla i nastanila u zvaničnoj rezidenciji engleskih kraljeva – Bakingemskoj palati.\nNa nju veliki utisak ostavlja premijer lord Melburn, ali je svesna da bi joj po godinama mogao biti otac, a ona je trebalo da se uda za nekog princa njenih godina.\nSvi u njenom najbližem okruženju insistiraju da odabere za muža rođaka princa Alberta, koga je ona u detinjstvu srela i smatrala ga je uštogljenim i dosadnim.\nPotencijalni mladoženja dolazi u London ne bi li mlada kraljica promenila mišljenje o njemu i pristala da se uda…


Evropa – Balkanis\nPosted by Redakcija - 30/12/2019\nUpriličen prijem za stotinu mladića iz različitih evropskih država Odjel za vanjske poslove i odnose sa javnoću pri Upravi časnog harema u Mekki upriličio je prijem za stotinu mladića iz različitih evropskih država koji su primili islam i koji su došli u Mekku da prvi put obave umru. Delegaciju novih evropskih muslimana primio je direktor\nErdogan opet izašao kao pobjednik, i nadjačao sve evropske lidere Komentariturskog predsjednika uslijedili su nakon što je francuska policija naprotestima u Parizu protiv učesnika protesta upotrijebila suzavac Protesti pokreta “Žuti prsluci” ukazali su na propalu evropsku demokratiju, ljudska prava i slobodu, izjavio je predsjednik Turske Redžep Tajip Erdoan (Erdogan). On je naglasio da je Evropa\nDa li će se moći i dalje koristiti ova novčanica? Od ukupno 19 centralnih banaka u eurozoni njih 17 će prestati sa izdavanjem novčanice od 500 eura, saopšteno je iz Evropske centralne banke (ECB). U saopštenju se navodi da će Centralna banka Njemačke i Centralna banka Austrije nastaviti da izdaju novčanice od 500 eura do


Gimnazijalci (na)učili kako da se ponašaju u saobraćaju - Beogradski Portal\nGimnazijalci (na)učili kako da se ponašaju u saobraćaju\nPod pokroviteljstvom Gradske opštine Zemun, Udruženje ”Budimo bezbedni” 29. marta u svečanoj sali Zemunske gimnazije održalo je prvu u nizu edukativnih tribina o bezbednosti u saobraćaju namenjenih zemunskim srednjoškolcima.\nCilj tribine je bio da se ukaže na značaj odgovornog ponašanja u saobraćaju i poštovanje propisa, kao i da se probudi svest kod mladih da je potrebno menjati pogrešne navike i usvojiti kulturu ponašanja u saobraćaju.\n”Gradska opština Zemun će i u narednom periodu nastaviti da organizuje ovakve projekte. Zajedno sa Agencijom za bezbednost saobraćaja podržaćemo Nacionalnu strategiju, a to je da se maksimalno smanji broj poginulih i povređenih u saobraćaju. Zato poseban apel upućujemo mladima: Vaša je obaveza da budete odgovorni, da čuvate svoj život i živote drugih, a to se između ostalog postiže ako na vreme naučite kako da se ponašate kao učesnik u saobraćaju”, rekla je Andrijana Kukolj, pomoćnik predsednika Gradske opštine Zemun.\nNovinarka i predsednica udruženja ”Budimo bezbedni” Dea Đurđević podelila je sa gimnazijalcima svoje nemilo iskustvo kada je početkom 2019. godine preživela tešku saobraćajnu nesreću.\nNa tribini su učestvovali i profesionalni edukatori iz Agencije za bezbednost saobraćaja, koji su učenicima na upečatljivim primerima pokazali koliko je štetna upotreba mobilnog telefona tokom vožnje, koliko je opasno voziti brzinom većom od ograničene i šta sve može da se dogodi ukoliko se vozi u alkoholisanom stanju.


Hladno ceđeno bundevino ulje 250 ml - Bio Špajz zdrava hrana\nHladno ceđeno bundevino ulje 250 ml Lučar\nHladno presovano jestivo biljno ulje semena tikve golice.\nUlje visokog kvaliteta i specifičnog nutritivnog sastava, sa očuvanim svim prirodnim svojstvima. Bez ikakvih dodataka, naknadne obrade ili rafinacije. Sadrži esencijalne masne kiseline omega-6, omega-9 i vitamin E, koji su ljudskom organizmu neophodni za očuvanje zdravlja.\nHladnim presovanjem čistog semena tikve golice dobija se ulje koje je potpuno čisto, njegova prirodna ravnoteža nije narušena nikakvim dodacima i ne mora da prolazi ni kroz jednu fazu rafinacije. Nutricionisti preporučuju redovnu upotrebu bundevinog ulja za održavanje normalnog nivoa holesterola u krvi, normalnog funkcionisanja prostate, očuvanje imuniteta i pravilnih metaboličkih procesa, pa čak i kod pojačanog stresa.\nUlje semena tikve golice se odlikuje specifičnom i privlačnom aromom, te ima široku primenu u jelovnicima poznatih kuvara. Može se konzumirati direktno (oralno), koristiti kao salatno ulje, kao dodatak gotovim jelima (varivima, umacima i sl.) ili za pripremu raznih specijaliteta.


Srbiji nuđen Sporazum o stabilizaciji zbog Kosova : Nadlanu.com\nSrbiji nuđen Sporazum o stabilizaciji zbog Kosova\nBEOGRAD, 2. decembra 2010. (Beta) - Francuska i SAD su se krajem 2006, zbog Kosova, zalagale da se Srbiji ponudi Sporazum o stabilizaciji i pridruživanju sa EU bez haškog uslova i program NATO-a Partnerstvo za mir (PZP), piše u depeši iz ambasade SAD u Parizu, objavljenoj na sajtu Vikiliks.\nReč je o razgovoru pomoćnika američkog državnog sekretara za Evropu i Evroaziju Danijela Frida sa političkim savetnikom tadašnjeg francuskog predsednika Morisom Gurdo-Montanjom od 7. decembra 2006.\nGurdo-Montanj je tada govorio o planovima Francuske da ubedi EU da Srbiji ponudi ŠP ne vezujući ga sa obavezom pune saradnje sa Haškim tribunalom, ali je izrazio zabrinutost zbog eksplicitne pretnje tadašnjeg ruskog predsednika Vladimira Putina da će uložiti veto na rezoluciju Saveta bezbednosti UN o Kosovu.\nFrid je uzvratio da Zapad treba da se pripremi da deluje i bez Rusa, piše u depeši koju je kao tajnu 12. decembra 2006. poslao tadašnji američki ambasador u Francuskoj Kreg Stejplton. On je rekao da su SAD odlučile da Srbiji ponude PZP kao podršku demokratskim snagama uoči izbora i da je predsednik Boris Tadić napravio dobru podlogu za evroatlantsku budućnost Srbije.\nPrema toj depeši, SAD su iz tih razloga i odlučile da podrže odlaganje Ahtisarijevih preporuka o statusu Kosova. Frid je, međutim, ukazao da je od "ključnog značaja da se brzo deluje nakon izbora 21. januara".


Film posle filmske trake — Srećan život — Lovesensa.rs\nFilm posle filmske trake\nFestival novog filma i videa do 9. decembra 2012. godine u Domu kulture Studentski grad.\nNizom izložbi, foruma, okruglih stolova, radionica, filmskih i digitalnih projekcija Festival novog filma i videa Alternative film / video obeležiće jubilej - 30 godina od svog prvog izdanja.\n"Festival novog filma i videa, nekada jugoslovenski, potom ex-jugoslovenski a sada regionalni i internacionalni pokrenut je sa željom da zabeleži i teorijski definiše kreatnja, i ukaže na istinske vrednosti i nove stvaralačke mogućnosti u oblasti alternativnog filma." (Miodrag Milošević ispred festivala)\nAlternative film / video festival koji se odvija na temu "Film posle filmske trake" pored takmičarskih programa InterPro i RegioPro u okviru kojih će se naći 51 film imaće i dva prateća programa - Alternative Narative i Aure. U okviru pratećeg programa publika u Domu kulture Studentski grad imaće priliku da učestvuje i na dva okrugla stola na teme "Alternative Film/Video 30 godina posle" i "Film posle filmske trake".\nNovi segment festivala biće istraživački forum koji će okupiti grupu cenjenih međunarodnih stručnjaka, istraživača, predavača i teoretičara koji se bave alternativnim, eksperimentalnim, avangardnim filmom i videom. Zanimljivo je da će biti organizovane projekcije nagrađenih filmova festivala iz 1982. godine kada je pokrenut ovaj festival. Isto tako na festivalu će se naći i specijalne projekcije filmova i predstavljanja renomiranih autora iz regije kao što su Slobodan Valentinčić, David Kidman, Ivan Martinc i još mnogi drugi.\nDetaljnije o programu možete da pogledate na adresi www.alternativefilmvideo.org a festival je otvoren do 9. decembra 2012. godine.\nPrihvatite sebe i ne budite sputani procenama drugih ljudi. Sreća znači odvojiti trenutak da razmišljate o svetu i o svom mestu u njemu.


CIK traži ovlaštenje da odgodi izbore @ InfoBijeljina \nCentralna izborna komisija BiH (CIK) predložila je parlamentu BiH Zakon o dopunama Izbornog zakona BiH, kojim se, između ostalog, uvodi pojam vanrednih okolnosti i utvrđuje da CIK ima ovlaštenje da donese odluku o odgađanju raspisivanja i održavanja izbora.\n"Takođe, predlaže se propisivanje obaveze Centralne izborne komisije BiH da donese odluku o raspisivanju i održavanju izbora kada utvrdi da su ispunjeni uslovi za održavanje izbora u skladu s Izbornim zakonom BiH, a najkasnije u roku do 90 dana od prestanka vanrednih okolnosti", saopšteno je iz Centralne izborne komisije BiH nakon održane sjednice.\nPraktično, CIK predlaže da mu se zakonski omogući da, recimo, 4. maja, kada treba da budu raspisati izbori u BiH, a to je 150 dana prije dana održavanja izbora, može donijeti odluku o odgađanju raspisivanja i održavanja izbora.\n"To je u ovom trenutku najjednostavnije rješenje. Rokovi nisu pomjerani iz razloga što su toliko isprepleteni da je neophodna ozbiljna analiza za tako nešto. U ovom slučaju CIK, ukoliko utvrdi da nema mogućnosti za održavanje izbora, 4. maja može donijeti odluku o odgađanju raspisivanja izbora, a kasnije kada se steknu uslovi može donijeti odluku o održavanju tih izbora s istim rokovima koji važe u Izbornom zakonu BiH", ispričao je izvor "Nezavisnih".\nU suštini, ukoliko se zbog problema sa virusom korona ne bi stvorili uslovi za raspisivanje izbora početkom maja, CIK može donijeti odluku da odgodi raspisivanje i održavanje izbora, a ukoliko bi, recimo, početkom juna donijeli odluku o raspisivanju i održavanju izbora, ti izbori se ne bi kao što je do sada bio slučaj održavali u oktobru, već bi bili pomjereni na novembar.\nU CIK BiH objašnjavaju da je u sadašnjim uslovima i zbog odluka o proglašenju stanja prirodne nesreće i vanrednog stanja nemoguće organizovati izbore jer bi, između ostalog, raspisivanjem izbora narednog dana počeli teći rokovi za sprovođenje izbornih aktivnosti kao što je prikupljanje potpisa.\n"Jasno je da u datim okolnostima navedeno nije moguće preduzeti, kako zbog ograničene slobode kretanje, tako i zbog sprečavanja širenja epidemije. I niz drugih aktivnosti koje bi bilo nemoguće realizovati stvara objektivne i neotklonjive smetnje za sprovođenje slobodnih izbora u skladu s Izbornim zakonom BiH", rekli su u četvrtak u Centralnoj izbornoj komisiji BiH.\nTakođe, navode da bi u slučaju da njihova inicijativa prođe, ocjena postojanja zakonskih uslova za održavanje odgođenih izbora bila u nadležnosti Centralne izborne komisije, a ona bi ovu odluku bila ovlaštena donijeti i za vrijeme trajanja vanrednih okolnosti ukoliko utvrdi da te okolnosti više ne onemogućavaju organizaciju održavanja izbora u skladu s Izbornim zakonom BiH.\nEksperimentalna mala matura u 187 osnovnih škola u RS biće organizovana oko 10. ...\nU zonama škola biće pojačano prisustvo policije\nStevandić i Špirić izašli iz UKC RS, dobro se osjećaju


Web sajtovi bez kontrole tokom predizborne kampanje – Personal magazin\nU predizbornoj kampanji za elektronske medije važe nova pravila u predstavljanju stranaka, dok je oblast interneta ostala neuređena. Republička radiodifuzna agencija (RRA) nedavnim odlukama utvrdila je da će partije moći…\nU predizbornoj kampanji za elektronske medije važe nova pravila u predstavljanju stranaka, dok je oblast interneta ostala neuređena.\nWeb sajtovi bez kontrole tokom predizborne kampanje was last modified: March 21st, 2012 by Redakcija\nizboriizbori 2012predizborne kampanjeRRAweb sajtovi\nAca Mar 22, 2012 at 10:47\nBaš me zanima kako bi kontrolisali internet kampanju. Nisu se na vreme setili da formiraju jednu agenciju u te svrhe sa 3.000 zaposlenih, pa da još malo povećaju cene goriva da bi mogli da ih plate.\nOvako svi mogu da se po malo predizborno reklamiraju osim onih koji su na vlasti, a oni mogu do mile volje da predstavljaju nove uspehe u deljenju akcija, otvaranju mostova, fabrika i tako dalje. Samo kada bi se narod setio da se sve to radi NAŠIM parama.


Novi mobilijar u Mramorskoj - Grad Niš\n· MS · 25. oktobra 2018.\nPosle potpisivanja memoranduma o obezbeđivanju okvira za unapređenje položaja Roma,koji su potpisali gradonačelnik Niša i Ministarstvo građevinarstva ,saobraćaja i infrastrukture krenula je realizacija programa „Romakted“,koji podrazumeva promovisanje dobrog upravljanja i osnaživanje romske zajednice na lokalnom nivou, a koji je podržan od EU čiji je Savet Evrope zadužen za njegovo sprovođenje.\nNa osnovu ovog programa danas je u delu grada gde pretežno živi romsko stanovništvo,na upotrebu predat mobilijar namenjen deci .\nRadi se o projektu koji je podržala nemačka razvojna agencija „Giz“,a vrednost izgradnje ovog dečjeg igrališta sa neophodnim mobilijarom je 10 hiljada evra.\nPored programa koji se realizuju ,postoje i projekti koji su u fazi pripreme , a na kojima radi specijalno oformljeni lokalni tim na nivou grada.\nPrema njenim rečima veoma je važno i to,što su u realizaciju programa poboljšanja društvenog položaja Roma umrežene sve institucije koje imaju nadležnost da se staraju o zaštiti i unapređenju položaja nacionalnih manjina i zajednica.\nZa relaizaciju programa „Romakted“ grad Niš je formirao i mobilni tim čiji će zadatak biti direktan rad na terenu , kordinator programa na osnovu ovlašćenja gradonačelnika i član mobilnog tima je Jelena Petrić.\nSledeća objava: Predstavljanje Grada Niša na 63.Sajmu knjiga u Beogradu\nPrethodna objava: SVEČANO DODELJENI UGOVORI O SUBVENCIJAMA ZA ZAPOŠLJAVANJE\nNova linija do Medoševca\n18. maja 2022., 07:41 h


Radio televizija Rožaje - Pomoć za još 200 porodica u Rožajama\nSrijeda, 28 Oktobar 2020 13:25\nPomoć za još 200 porodica u Rožajama\nOpštinska organizacija Crveni krst Rožaje obavještava javnost da će u narednim danima podijeliti pomoć za jos 200 porodica.\n''Kroz jedan od brojnih oblika humanitarnog djelovanja Crvenog krsta, koji je posebno došao do izražaja u periodu pandemije COVID -19, ova Opštinska organizacija nastavlja sa distribucijom pomoći za sugradjane koji se nalaze u stanju socijalne potrebe. Podsjećam da veliku zahvalnost dugujemo Crevenom krstu Crne Gore koji u kontinuitetu obezbedjuje podršku kako bi Opštinski Crveni krst u Rožajama mogao obavljati svoje aktivnosti u pružanju socijalne zaštite naših korisnika''... Saopštio je sekretar Opštinske organizacije Crveni krst Rozaje, Džemil Ademagić.\nAdemagić dodaje, da će se i ova podjela vršiti po prioritetnim kategorijama a na osnovu socijalne anamneze korisnika. Svakako da će prednost imati porodice bez primanja, lica starije dobi, oboljeli i samohrani, višečlane porodice kao i porodice i pojedinci koji se trenutno nalaze u samoizolaciji.\nKoristimo ovu priliku da još jednom podsjetimo sve sugrdjane na neophodno postovanje mjera NKT-a kako bi svi zajedno doprinijeli lakšem prevazilaženju teške epidemiološke situacije, zaključuje Ademagić!


Poglavlje 34 | Progovori o pregovorima\nOsnovna tema ovog poglavlja – o kome se razgovora na kraju pregovaračkog procesa, kada je već izvesno da će država kandidat postati država koja pristupa EU – je učešće buduće države članice u radu institucija Evropske unije. To podrazumeva da se odredi koliko predstavnika i u kojoj instituciji će imati država koja pristupa EU, ali i na koji način će glasati u određenim telima i kako se računa broj glasova koje će imati ta država.\nOsnovno što se određuje je broj glasova u Evropskom savetu i Savetu ministara EU. Precizno se utvrđuje koji broj glasova će buduća država članica imati kada se odlučuje u okviru Saveta u slučajevima kada se odluke donose kvalifikovanom većinom. Evropski savet je telo koje čine šefovi država i vlada država članica EU. Savet ministara EU ima više formata, u zavisnosti od teme, ali ovo telo uvek čine ministri država članica, s tim što mogu biti iz različitih resora. Evropska komisija je sada sastavljena od onoliko komesara koliko ima država članica Evropske unije, tako da je svaka država pristupanjem dobila mogućnost da dobije i jednog komesara koji će biti državljanin te države. Evropski parlament je institucija za koju se poslanici koji ga čine biraju na neposrednim izborima. Država stupanjem u članstvo ima pravo da njeni državljani budu birani za članove Evropskog parlamenta, kao i da njeni građani glasaju. Lisabonski ugovor je odredio ukupan broj poslanika Evropskog parlamenta. Koliko će svaka država članica imati poslanika u kom sazivu, određuje Savet EU – pre svakih izbora, koji se održavaju svakih sedam godina.


Beogradska berza: Najprometnija Komercijalna, blagi rast indeksa | Gde Investirati\nBeogradska berza: Najprometnija Komercijalna, blagi rast indeksa\nVrlo skroman trgovački dan na Beogradskoj berzi uz blagi oporavak tržišta akcija. Ukupan promet u trgovanju iznosio je 8,2 miliona RSD (66,4 hiljade EUR), dok je indeks Belex15 ojačao 0,3% na 606,3 poena.\nNajprometnija akcija bila je beogradska Komercijalna banka (KMBN) koja je ojačala 2,4% na 1.435 RSD uz promet od 2,5 miliona RSD. Protekle sedmice ova hartija bila je najprometnija na Belexu, a gro prodaje je generisalo Evropa osiguranje u stečaju. Ova osiguravajuća kuća bila je pre nekoliko godina jedan od najvećih manjinskih akcionara Komercijlne banke, dok je vremenom vlasnički udeo svela na pola procenta akcija.\nEnergoprojekt holdingom (ENHL) se trgovalo po već ustaljenoj ceni od 1.200 RSD uz promet od 1,5 miliona RSD, dok je Naftna industrija Srbije (NIIS) blago porasla na 623 RSD uz realizaciju od 0,9 miliona RSD.\nAerodrom “Nikola Tesla” (AERO) je neznatno pao na 903 RSD uz minoran promet, dok je sa takođe skromnim trgovanjem Sojaprotein (SJPT) registrovao negativnu promenu od 4,9% na 667 RSD. Gornjomilanovački Metalac (MTLC) je skočio 3,1% na 1.409 RSD uz realizaciju neznatno ispod 1 milion RSD, nakon što je ova hartija prošle sedmice padala na nivo od 1.367 RSD. Prethodno, sama kompanija je otpočela sticanje sopstvenih akcija na ceni od 1.330 RSD.\nVeliki skok od 4% na 28.300 RSD registrovala je kuršumlijska Planinka (PLNN) koja je nedavno objavila sticanje sopstenih akcija na ceni od 25.000 RSD.\nPrevious Brainstorm Tech: Podaci će postati nova valuta\nNext 10 neobičnih poslova u SAD sa platom od barem 100.000 dolara godišnje\nTags Aerodrom Nikola TeslaEnergoprojekt holdingEvropa osiguranjeKomercijalna bankaMetalacNaftna industija SrbijePlaninkaSojaprotein\nZvanični srednji kurs iznosiće sutra 118,0438 dinara za evro, što je nepromenjen nivo u odnosu na petak, objavila je Narodna banka Srbije.\nEvropske berze skočile zbog dobrih rezultata kompanija\nNa evropskim berzama su u četvrtak ujutro cene akcija blago porasle, nakon jučerašnjeg pada, jer su ulagače ohrabrili dobri poslovni rezultati nekoliko kompanija.\nWall Street: Novi rekordi berzanskih indeksa\nNa Wall Streetu su u četvrtak berzanski indeksi dostigli nove najviše nivoe u istoriji jer su ulagače ohrabrili dobri poslovni rezultati trgovačkih lanaca i rast cena nafte.


'NJUJORK TAJMS' OTKRIO PLANOVE AMERIKE: Vašington sprema osvetu Rusiji, sam vrh, uključujući i Putina će to osetiti\nOglasila se i Američka obaveštajna služba\nSjedinjene Američke Države planiraju da u naredne tri nedelje pokrenu nekoliko hakerskih napada na unutrašnje sisteme vlasti u Rusiji kao odgovor na hakerski napad koji se Rusiji pripisuje putem programa kompanije "Solar winds", navodi "Njujork tajms" pozivajući se na izvore u američkoj administraciji.\nList tvrdi, da američki "kontranapadi" neće biti previše vidljivi, ali će o njima saznati rusko rukovodstvo, obaveštajna služba i vojska.\nPrema podacima, napadi će biti praćeni ekonomskim sankcijama. Pored toga, američki predsednik Džo Bajden namerava da potpiše ukaz o jačanju...\nB92: SAD spremaju osvetu Rusiji: Za tri nedelje stiže jasna poruka za Putina\nAdministracija Džoa Bajdena priprema se za izvršavanje sajber napada na ruske mreže, izvestio je "Njujork tajms", opisujući provokaciju kao meru odmazde osmišljenu da Moskvi pošalje poruku. Pozivajući se na zvaničnike upoznate sa operacijom, "Tajms" navodi da se očekuje da će "niz tajnih...


► Direktor Carine Kosova : Za tri meseca 120 miliona manje uvoza iz Srbije i BiH\nGovoreći za agenciju telegrafi.com, Beriša je rekao da je uvođenje takse u velikoj meri smanjilo uvoz robe iz Srbije i BiH.„ Ako pogledamo evidenciju za 100 dana možemo zapaziti da je bilo manje uvoza za 120 miliona evra. Iz Srbije je manje za 100 miliona evra, dok je iz BiH 20 miliona manji uvoz“, rekao je Beriša.\nPrema informacijama Carine Kosova proizvodi iz Srbije su zamenjeni proizvodima iz Albanije, Makedonije ali i drugih država, kao što je recimo slučaj sa Kanadom odakle se uvoze značajne količine pšenice, koja se ranije uvozila iz Srbije.\nPrema podacima Carine na Kosovo je u proteklim godinama legalno uvožena roba u vrednosti do 500 miliona evra.\nKosovski preduzetnici ocenjuju da je uvođenje takse za robu iz Srbije i BiH vrlo pozitivno uticalo na povećanje proizvodnih kapaciteta i zapošljavanje novih radnika, dok se istovremeno trgovci žale da roba poreklom iz Srbije koju imaju u prodajnim objektima prodaje daleko manje nego li ranije.


Jevtić: Džihadisti opasni po Srbe\nDžihadizam predstavlja potencijalnu opasnost za srpsku zajednicu na Kosovu, ocenjuje Dalibor Jevtić.\nMinistar za zajednice i povratak Dalibor Jevtić izjavio je za RTV Kim da zbog moguće opasnosti za Srbe, ali i celokupno kosovsko društvo treba reagovati preventivno i zaustaviti širenje ovakvih radikalističkih ideja.\n„Institucije koje su nadležne, bore se protiv širenja islamskog radikalizma, koliko je borba efektivna, pokazaće vreme. Na Kosovu je prisutna i međunarodna zajednica koja takođe treba da da svoj doprinos“, kazao je Jevtić.\nJevtić je dodao da je novac jedan od razloga za pristupanje mladih džihadistima.\nOn navodi da je više onih koji to rade iz verskih ubeđenja.\n„Šta god da je razlog, u kosovskom društvu se mora raditi na podizanju svesti, da nam se ne bi dogodio Irak i Sirija upravo ovde na Kosovu“, ističe Jevtić.\n30.10.2020 “Mitropolit Amfilohije najveći sledbenik Kosovskog zaveta” (379)


Ovako studentkinje u Velikoj Britaniji traže novac za studiranje: "Šugar dedis" rešenje za sve - Zena.rs\nOvako studentkinje u Velikoj Britaniji traže novac za studiranje: "Šugar dedis" rešenje za sve\nStudentkinje u Velikoj Britaniji su našle nov način da finansiraju studije, oko 2.000 njih registrovalo se na sajtu "SeekingArrangement.com", koji "slatke devojke" spaja sa "slatkim tatama" .\nOvako izgleda sajt na kojem studenti traže novčanu pomoćFoto:\nOvaj sajt ima oko 3.6 miliona aktivnih članova, njih 2.6 miliona spada u kategoriju "sugar babies", a preostali milion čine bogate žene i muškarci, "sugar daddies" i " sugar mommas".\nTrećinu korisnika čine studenti, koji od druge kategorije članova očekuje plaćanje studija, ali i pokrivanje životnih troškova tokom studiranja.\n- Svaka uspešna veza je dogovor između dve strane. U poslu, partneri potpisuju ugovor koji utvrđuje njihove cilje i očekivanja. Isto tako, emotivna veza može da uspe jedino ako se dvoje ljudi dogovore oko svojih želja i onoga što očekuju jedno od drugog- poručio je Brendon Vejd, osnivač sajta.\nNa sajtu postoje pravila, pošaljete svoju fotografiju i jasno iznesete šta očekujete od ove vrste kontakta, sajt obećava da za pet dan možete da pronađete partnera.\nSastanak podrazumeva odlazak na večeru, na luksuzna putovanja, sve ostalo je stvar dogovora između dve strane.\nTroškovi studiranja u Velikoj Britaniji su značajno porasli u protekle tri decenije, to povećanje se meri milijardama funti. Predsednik Laburističke partije Ed Miliband obećao je da će paketom odgovarajućih mera ti troškovi uskoro biti smanjeni.\nU međuvremenu studenti se snalaze na pomenutom sajtu, na kojem pronalaze novac, ali i posao nakon diplomiranja.


Radio 021\t20.11.2017 16:53\n"PISA testiranje započinje 2. aprila 2018. i u njemu će učestvovati skoro 8.000 16-godišnaka iz 150 srednjih škola iz Srbije od ukupno 530. Osim što je uzorak porastao sa 5.000 na 8.000, pored standardnih kompetencija (matematička, jezička i naučna pismenost), ispitivaće se i finansijska pismenost i globalne kompetencije. Testiranje će se realizovati u potpunosti elektronski, što zahteva ispunjenje odgovarajućih uslova koji se ostvaruju u saradnji škola i nacionalnog koordinatora za sprovođenje testiranja", najavljuje za "Blic" Marija Krneta iz Ministarstva prosvete.\nNacionalna koordinatorka PISA istraživanja u Srbiji Dragica Pavlović Babić kaže za beogradski list da pripreme uveliko traju, kao i da je do januara neophodno izabrati škole koje će učestvovati. Ona objašnjava da izabrane ustanove neće organizovati testiranje u isto vreme, već od početka aprila do sredine maja, ali da će svi đaci rešavati iste zadatke.\n"U Srbiji ukupno ima oko 530 srednjih škola, od kojih je potrebno izdvojiti oko 150 tako da uzorak reprezentuje stvarno stanje, odnosno Srbiju u malom. Pri izboru se vodi računa o regionu u kojem se nalazi, o tipu škole, da li je gimnazija ili stručna škola, ali i o jeziku na kojem se odvija nastava", objašnjava Pavlović Babić i ističe da će izabrane škole biti obaveštene početkom februara, nakon čega će imati vremena da se pripreme.\nKrneta objašnjava da su od poslednjeg PISA testiranja u kojem su đaci iz Srbije učestvovali (2012. godine), uvedeni obrazovni standardi, ishodni programi i opšte međunarodne kompetencije, odnosno mere koje mogu uticati na rezultate koje će učenici pokazati na narednom testiranju.\nĐaci iz Srbije nisu učestvovali u PISA testiranje 2015. godine zbog kašnjenja potpisivanja ugovora sa OECD-om, koji realizuje istraživanje, sa pripremnim aktivnostima za njegovo sprovođenje, kao i zbog nerešenih finansijskih problema.


Oglasio se Lečić nakon što su kolege zbog njega otkazale učešće na festivalu u Brčkom | Republika Srpska\nNaslovna Magazin Oglasio se Lečić nakon što su kolege zbog njega otkazale učešće na...\nGlumac Branislav Lečić reagovao je danas nakon najnovijih dešavanja u kojima se vodi, kako je rekao, najbrutalnija kampanja protiv njega, navodeći da je uslov pravne države poštovanje pravosudnih odluka.\n“Nakon svega, posle pravosnažne odluke i Apelacionog javnog tužilaštva, jasno je bilo da neće biti lak proces skidanja užasne i nepravedne ljage sa mog imena. Bio sam spreman na to, ali ne i na ovo besprizorno ponašanje na koje sam prinuđen da odreagujem”, naveo je Lečić u saopštenju.\nOn je dodao da je pravosnažnom odlukom Višeg javnog tužilastva u Beogradu utvrđeno da nikakvog silovanja ni sile nije bilo i da je Danijela Štajnfeld iznijela neistine.\nEkipa predstave “64” autorke Tene Štivičić, u režiji Alise Stojanović i produkciji Atelja 212 iz Beograda odustala je prije dva dana od učešća u aktivnostima Susreta pozorišta/kazališta u Brčkom pošto je član festivalskog žirija glumac Branislav Lečić, za koga su naveli da se u medijima bavi maltretiranjem koleginice Danijele Štajnfeld i da ga ne mogu smatrati osobom koja može da ocjenjuje njihov rad.\nSa festivala su se nakon toga iz istog razloga povukli reditelj predstave “Šindlerov lift” Kokan Mladenović i pisac Darko Cvijetić.\nMladenović i Cvijetić su u poruci organizatorima ove manifestacije naveli da su se radovali što će predstava učestvovati na festivalu, ali da su onda saznali da je Lečić član žirija susreta pozorišta u Brčkom.\n“Branislav Lečić nije osuđen po optužbama za silovanje naše koleginice Danijele Štajnfeld, ali je sve u vezi tog slučaja stavilo, u najmanju ruku, ogromnu moralnu hipoteku nad njegov lični i umetnički integritet”, naveli su Mladenović i Cvijetić.


LUDAČKI SKOK CENA NEKRETNINA\nIzvor: Espreso/Blic biznis/Lokalne novine | Obrenovac, 18.05.2021.\nKao da to nije dovoljno, POSKUPELO je još nešto\nNestašica građevinskog materijala trenutno vlada u Evropi. Sve je uzrokovano bumom izgradnje u Kini i SAD, koje su velikim paketima za podsticanje privrede praktično apsorbovale neophodne sirovine.\nTo je dovelo do rasta cena, pre svega drveta i metala, pa se pod snažnim pritiskom posebno našlo i tržište nekretnina, ali i tržište građevinsNkih usluga koje uveliko menja cenovnike.\nOvakva situacija odrazila se i na srpsko tržište, i to na više frontova. Pored poskupljenja građevinskog materijala poskupele su i građevinske usluge, pa su tako neke zanatlije podigle cenu svojih radova i više od 50 odsto. Takođe, porasla je i cena kvadrata, u proseku za stotinak evra, a poznavaoci prilika tvrde da bi trenutno stanje vrlo brzo moglo da se odrazi i na tržište rada.\nNajveći problem trenutno predstavlja drvo, za kojim vlada velika potražnja u Evropi, gde vlada nestašica ovog materijala, ukazuju austrijski građevinari. Pandemija je usporila rute isporuke drveta i drugog građevinskog materijala, a potražnja je sve veća, što diže cene.\nOd početka godine je cena drveta skočila za oko 50 odsto, bakra za čak 120 odsto. I cena čelika se prošle godine gotovo udvostručila, što se odražava ne samo na automobilsku industriju, već i na infrastrukturne projekte.\nGoran Rodić iz Građevinske komore Srbije ocenjuje da je glavni faktor poskupljenja građevinskog materijala to što je naša država zavisna od uvoza ove robe. S druge strane, ističe on, materijali koji se proizvode kod nas, poput cigle, crepa ili cementa, uglavnom su otišli u izvoz, pa je i to izazvalo nestašicu sirovina.\n"Građevinski materijal koji nam je dostupan prilično je poskupeo, neki segmenti čak i duplo. Gvožđu je cena skočila 40 odsto, izolacioni materijali su skuplji od 80 do 100 procenata, i to će se sigurno odraziti i na cenu kvadrata", objašnjava Rodić.\nOn dodaje da je mnogo objekata u završnoj fazi izgradnje, pa je zato vidljiv manjak materijala za molersko-farbarske radove, koje naši građevinci najviše uvoze iz Nemačke i Italije.\n"Velika je potražnja na tržištu, pa zato skaču i cene materijala. To će uticati na cenu nekretnina, mada je na investitorima krajnja računica, odnosno odluka da li će dodatni trošak prevaliti na kupce", ocenjuje sagovornik, uz zaključak da bi stanje na tržištu trebalo da se smiri od septembra, kada prođe špic građevinske sezone.\nCene rastu već nekoliko meseci\nCene građevinskog materijala rastu već nekoliko meseci, a takav trend mogao bi da podigne cenu kvadrata i za 100 evra, tvrde poznavaoci tržišta i pojedini investitori.\nPočelo je sa skoro neprimetnim rastom početkom godine, da bi krajem aprila cene pojedinih građevinskih materijala, kao što su stiropor ili vodovodne instalacije, skočile čak i duplo.\nStiropor danas košta 80 odsto više nego pre pet meseci, a čelik je od januara, kada je kilogram koštao 90 dinara, došao do cene od 151 dinara po kilogramu u aprilu. Vodovodne instalacije su samo u poslednjih mesec dana poskupele od 15 do 25 odsto. Učesnici na tržištu građevinskog materijala trenutno ocenjuju da će se rast cena nastaviti i u narednom periodu.\nKada je reč o razlozima za poskupljenje građevinskog materijala, ekonomisti i stručnjaci za ovu industriju smatraju da su višestruki, a kao glavne ističu korona krizu, odnosno prekinute i usporene lance snabdevanja, kao i rast troškova brodskog transporta robe.


Direktor policije Vladimir Rebić prisustvovao je danas dodeli nagrada na 49. republičkom takmičenju učenika osnovnih škola iz cele Srbije koji su se nadmetali u znanju o saobraćajnim propisima i praktičnom ponašanju i spretnosti u saobraćaju u vožnji bicikala.\nRebić je izrazio zadovoljstvo činjenicom da je više od 100 učenika iz cele Srbije pokazalo izuzetno znanje u poznavanju saobraćaja i čestitao je i pobednicima i onima koji nisu uspeli da stignu do prva tri mesta.\n"Impresioniran sam podatkom da je tokom ove 49. aktivnosti "Šta znaš o saobraćaju" test znanja prošlo više od 300.000 dece u školama. To je jedan ogroman broj i mislim da ova akcija ne može da nadomesti ni jednu drugu aktivnost koju zajedno sprovode Ministarstvo unutrašnjih poslova, Ministarstvo prosvete i svi drugi subjekti koji su zainteresovani za povećanje bezbednosti saobraćaja", rekao je direktor policije.\nVladimir Rebić je istakao da Ministarstvo unutrašnjih poslova sa radošću i velikim entuzijazmom učestvuje u sprovođenju ove aktivnosti, kao i drugih preventivnih akcija koje imaju za cilj povećanje bezbednosti dece.\nDirektor Auto-moto saveza Srbije Mirko Butulija posebno se zahvalio Ministarstvu unutrašnjih poslova na pomoći u realizaciji ove akcije koja, kako je rekao, pored takmičarskog ima i edukativni karakter.\n"Ovo je najmasovnije takmičenje u Srbiji ovog tipa. Pored takmičarskog ono ima i izuzetno značajan edukativni karakter. Samo ove godine 300.000 učenika steklo je nova saznanja ili se prvi put susrelo sa pravilima bezbednog ponašanja u saobraćaju.


Časopis Industrija :: Google sa 800 miliona dolara pomaže u borbi protiv pandemije\nPrvi čovek Google Sundar Pichai objavio je kako će njegova kompanija donirati čak 800 miliona dolara malim i srednjim preduzećima, zdravstvenim organizacijama, vladama, kao i zdravstvenim radnicima "na prvoj liniji odbrane" od pandemije korona virusa.\nDonacija će biti kombinacija nekoliko mera, od izravnog doniranja novca do besplatnog korištenja Googleovih servisa i usluga.\nSvetska zdravstvena organizacija i preko stotinu agencija širom sveta dobiće 250 miliona dolara u oglasnom prostoru, kako bi do što više ljudi došle bitne informacije o prevenciji širenja virusa.\nOvo je čak deset puta veća donacija od inicijalne koja je najavljena prošlog meseca, napisao je Pichai. Dodatnih 20 miliona dolara za istu svrhu dobiće nevladine organizacije.\nDve stotine miliona dolara biće prebačeno u investicijski fond koji će ulagati u mala i srednja preduzeća u celom svetu, slično kao što to sada čini Google.org s 15 miliona dolara godišnje.\nMala i srednja preduzeća koja su tokom proteklih godinu dana koristila oglašivačku platformu Google Ads dobit će ukupno 340 miliona dolara u besplatnim oglasima do kraja 2020. godine.\nBiće tu i 20 miliona dolara u besplatnim cloud uslugama za obrazovne ustanove i istraživače koji se bave borbom protiv korona virusa, kao i dodatne manje donacije kompanijama koje proizvode zaštitnu opremu, a Googleovi i Alphabetovi zaposleni pomoći će i proizvođačima medicinskih respiratora svojim iskustvom i inženjerskim znanjem.


ponedeljak, 20. avgust 2018. 10:35h\nModeran i lep bazenski kompleks, sačinjen od olimpijskog bazena dimenzija 50 x 25 i dubine 2,20 metara, bezena za decu dubine 43cm , ugostiteljskog objekata, sa svom neophodnom komunalnom infrastrukturom i pratećim sadržajima, poput kabina, ležaljki i suncobrana, smešten je u neposrednoj blizini Gradskog jezera.\nProjekat izgradnje bazena vredan je nešto manje od 180 miliona dinara, a ja sam ponosna na to kako smo uspeli da se izborimo sa svim problemima oko izgradnje bazena. Kada smo preuzeli vlast zatekli smo na ruševinama početak izgradnej objekata, nepotpunu tehnički dokumentcaiju, nedostatak građevinskih dozvola i još dosta proceduralnih problema. Ipak, u toku prošle godine uspeli smo da napravimo novi projekat i za manje od godinu dana sprovedemo građevinske radove i ovog leta otvorimo bazen za naše sugrađane, objašnjava nasleđene probleme u vezi sa izgradnjom prvog vršačkog olimpijskog bazena gradonačelnica Vršca Dragana Mitrović.\nNovi vršački bazenski kompleks zaista je moderan, a bašta kafića i ležaljke pomalo podsećaju na „fensi“ letovališta iz kataloga turističkih agencija. Ipak, osim za uživanje, Vrščani će po prvi put dobiti i sportove na vodi u svom gradu.\nBazen je izgrađen po takmičarskim standardima i na njemu se mogu organizovati takmičenja u plivanju i vaterpolo utakmice, a postojanje ovakvog bazena dobar je preduslov za razvoj sportova na vodi. Osim toga, organizovaćemo besplatne škole plivanja za decu, ali i druge sportsko rekreativne sadržaje. Ovakakv kompleks veoma je značajan za grad Vršac, a zajedno sa Gradskim jezerom, u čijioj se neposlednoj blizini nalazi, čini jednu zaokruženu turističku ponudu zabave na vodi, koja je veoma važna u ovim letnjim mesecima, ističe gradonačelnica Mitrović.\nKompletan bazenski kompleks poveren je na upravljanje Centru Milenijum, a kupanje je bilo besplatno samo prvog dana. Međutim, zahvaljujući skromnim cenama, gotovo da će biti svima dostupan. Odrasli će celodnevnu kartu plaćati 250, dok će za decu ona koštati 100 dinara. Napravljen je i poseban popust za penzinere, koj će takođe ulaz plaćati 100 dinara. Neku od mnogobrojnih ležaljki posetioci će moći da iznajme takođe za 100 dinara. Koliko smo mogli da primetimo i cene u kafiću su na nivou kafića po gradu, pa je i to većini dostupno.


Dedalo - idealna kohezija funkcionalnosti i estetike - Moj Enterijer – Kupatila, Nameštaj, Kuhinje, Garniture...\nU poslednjih nekoliko godina stalno govorimo o velikoj pažnji koja se mora pružiti svim prostorijama u domu i da je svaka od njih podjednako važna u ukupnom stilskom aranžmanu.\nOnda kada na red dođu kupatila, veoma je važno da, velike napore i potpunu pažnju usmerimo ka njihovom dizajnu i stilu dekora. Kupatilo kao zasebna prostorija u domaćinstu, prvobitno dolazi kao funkcionalna jedinica, ali kako bi zaista postalo oaza mira, njegovo dizajniranje mora kao bazni cilj posedovati estetsku dinamiku i svaku stavku koju korisnici mogu poželeti.\nMnogobrojne firme koje se bave kreiranjem kupatila i nameštaja za ista, konstantno se takmiče kako bi svojim korisnicima ponudili vrhunska i optimalna rešenja za ove prostorije, međutim, jedan od ovih brendova je svojim neverovatnim dizajnom privukao najviše pažnje.\nTrenutno se na tržištu najviše izdvaja kompanija Arblu, sa svojom ponudom Dedalo tuš kabina koje ne poseduju ram, dolaze u miinimalističkom stilu, a istovremeno nude neverovatno širok diapazon funkcionalnosti.\nKako bi ojačala ove karakteristike, Dedalo tuš kabina poseduje kombinovan sistem zatvaranja, koji pruža neverovatan broj rešenja kreiranih pod uglom, dodaje komfor u stilu niše i pruža komfiguraciju u zavisnosti od dostupnog prostora. Svaka opcija nudi prolaz u komforan ambijent tuš kabine, koja svojim dizajnom dolazi u koherenciji sa svim elementima koji su se u kupatilu već nalazili.\nInovativna Dedalo tuš kabina dolazi sa visinom od dva metra, dok njen rukohvat istovetnog minimalističkog dizajna pruža dodatnu funkcionalnost prilikom služenja njenim malim prostorom. Vrata ovog elementa poseduju zidnu konstrukciju koja im omogućuje obostrano otvaranje, što, sa druge strane, stvara kompletnu pristupačnost i slobodan manevar.\nStaklene površine Dedalo tuš kabina, dostupne su u širokom asortimanu, koji nudi providne, grafitne i aluminijumski profilisane materijale u belim ili satenski srebrnim nijansama. Minimalistički, tanki i ultra-laki profili stakala, zajedno sa rukohvatom istoventog dizajna, pružaju Dedalo tuš kabinama savršenu harmoniju nastalu između prelepe estetike i neverovatne funkcionalnosti.\nPROČITAJTE SLEDEĆI TEKST: Japanska kada inspirisana prirodom